

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 110/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΨΜ3ΔΩΨΑ-ΤΓ5** | **«Αδυναμία εκτέλεσης της υπηρεσίας με τίτλο: «Εργασία διερεύνησης απόψεων των πολιτών του Δήμου μας για τις παρεχόμενες υπηρεσίες του Δήμου & αξιολόγηση αυτών»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 8ο τακτικό θέμα της ημερήσιας διάταξης Αδυναμία εκτέλεσης της υπηρεσίας με τίτλο: «Εργασία διερεύνησης απόψεων των πολιτών του Δήμου μας για τις παρεχόμενες υπηρεσίες του Δήμου & αξιολόγηση αυτών» έδωσε το λόγο στον Γενικό Γραμματέα του Δήμου κ. Σερβετά ο οποίος παίρνοντας το λόγο έθεσε υπόψη του Συμβουλίου τα εξής:

Σας ενημερώνουμε ότι σύμφωνα με το άρθρο 8 του ΟΕΥ του Δήμου Αρταίων στις αρμοδιότητες του Αυτοτελούς Τμήματος Συντονισμού και Εξυπηρέτησης του Δημότη συγκαταλέγεται και η διενέργεια ερευνών μέτρησης της ικανοποίησης των Δημοτών σχετικά με τις παρεχόμενες από τον Δήμο Υπηρεσίες.

Στον τρέχοντα Προϋπολογισμό του Δήμου μας έχει προβλεφθεί η εκτέλεση σχετικής υπηρεσίας με τίτλο: «Εργασία διερεύνησης απόψεων των πολιτών του Δήμου μας για τις παρεχόμενες υπηρεσίες του Δήμου & αξιολόγηση αυτών» με πίστωση 3.000,00 €, προκειμένου αυτή να εκτελεστεί από εξειδικευμένη εταιρία, καθώς η αρμόδια Υπηρεσία του Δήμου αδυνατεί να την εκτελέσει με ιδία μέσα.

Η αδυναμία έγκειται, αφενός μεν στο γεγονός ότι το Γραφείο Διοικητικής Βοήθειας είναι στελεχωμένο μόνο με ένα υπάλληλο που δεν διαθέτει τις απαραίτητες γνώσεις και εργαλεία (ειδικές εφαρμογές) για την εκτέλεση της υπηρεσίας, κυρίως δε στο γεγονός ότι για να εξαχθούν έγκυρα αποτελέσματα από τέτοιου είδους έρευνες αυτές πρέπει να διενεργούνται με απόλυτα επιστημονικό τρόπο, από εξειδικευμένες εταιρίες.

Η διερεύνηση απόψεων θα συμπεριλάβει :

-        Τον βαθμό ικανοποίησης των δημοτών από τις παρεχόμενες υπηρεσίες σε κάθε τομέα

δραστηριότητας του Δήμου

-        Την αξιολόγηση ανταπόκρισης των Υπηρεσιών μας

-        Τα πλεονεκτήματα-μειονεκτήματα του Δήμου

-        Τον εντοπισμό και την καταγραφή προτάσεων, ενστάσεων των δημοτών

-        Την ιεράρχηση που κάνουν οι δημότες για τα προβλήματα που πρέπει να

Αντιμετωπιστούν

Τα αποτελέσματα αυτά θα αποτελούν ένα χρήσιμο επιστημονικό εργαλείο για το Δημοτικό Συμβούλιο και την Δημοτική Αρχή, ώστε να αναληφθούν οι απαραίτητες πρωτοβουλίες βελτίωσης της συνολικής δουλειάς του Δήμου και των υπηρεσιών που παρέχουμε προς τους δημότες.

Τονίζεται ότι, το εν λόγω θέμα έχει συζητηθεί πάλι στο ΔΣ και λήφθηκε η υπ’ αρ. 746/2017 Απόφαση. Το θέμα εισάγεται πάλι για τυπικούς λόγους, λόγω αλλαγής του οικονομικού έτους.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, του Ν. 3852/2010 την εισήγηση και γενομένης ψηφοφορίας κατά την οποία ο κ. Παπαλέξης ο κ. Βλάρας η κα Βασιλάκη η κα Κιτσαντά, και ο κ. Ξυλογιάννης, ψήφισαν κατά

**ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ**

**Α.-** Την αδυναμία εκτέλεσης τηςυπηρεσίας με τίτλο: «Εργασία διερεύνησης απόψεων των πολιτών του Δήμου μας για τις παρεχόμενες υπηρεσίες του Δήμου & αξιολόγηση αυτών» με ίδια μέσα το Γραφείο Διοικητικής Βοήθειας είναι στελεχωμένο μόνο με ένα υπάλληλο που δεν διαθέτει τις απαραίτητες γνώσεις και εργαλεία (ειδικές εφαρμογές) για την εκτέλεση της υπηρεσίας, κυρίως δε στο γεγονός ότι για να εξαχθούν έγκυρα αποτελέσματα από τέτοιου είδους έρευνες αυτές πρέπει να διενεργούνται με απόλυτα επιστημονικό τρόπο, από εξειδικευμένες εταιρίες.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.110/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**