

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 124/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6Μ9ΞΩΨΑ-Δ9Σ** | **«Παράταση της σύμβασης για την εκτέλεση της εργασίας «Επανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 22ο τακτικό θέμα της ημερήσιας διάταξης «Παράταση της σύμβασης για την εκτέλεση της εργασίας «Επανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων» έδωσε το λόγο στον αρμόδιο αντιδήμαρχο κ. Βλάχο, ο οποίος παίρνοντας το λόγο, έθεσε υπόψη του Συμβουλίου τα εξής :

Έχοντας υπόψη:

1. Την αρ.12 /2017 μελέτη του Τμήματος Πρασίνου .
2. Την αρ.47648/30-11-2017 απόφαση Δημάρχου για την έγκριση μελέτης.
3. ­­Tην αρ.643/2017 (ΑΔΑ ΩΗΧ7ΩΨΑ-ΡΦΖ) Απόφαση Οικονομικής Επιτροπής για την έγκριση πραγματοποίησης δαπάνης της εργασίας : «Επανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων».
4. Την αρ.654/2017(ΑΔΑ Ω4ΜΥΩΨΑ-5Υ9) Απόφαση Οικονομικής Επιτροπής για έγκριση και διάθεση πίστωσης της εργασίας : «Επανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων» σε βάρος του Κ.Α.35-6262.009.
5. Την αρ.49802/20-12-2017 σύμβαση παροχής υπηρεσιών .
6. Την αρ.50236/27-12-2017 απόφαση ορισμού επιβλέποντα.
7. Την αρ.50146/27-12-2017 αίτηση του αναδόχου ΝΥΧΤΗ Γ.& ΣΙΑ Ε.Ε. ΤΕΧΝΙΚΗ ΕΤΑΙΡΕΙΑ .
8. Tην αρ.4869/27-02-2018 αίτηση του αναδόχου ΝΥΧΤΗ Γ.& ΣΙΑ Ε.Ε. ΤΕΧΝΙΚΗ ΕΤΑΙΡΕΙΑ .

**ΕΙΣΗΓΟΥΜΑΣΤΕ**

Για δεύτερη παράταση προθεσμίας για ολοκλήρωση και παραλαβή της εργασίας «Επανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων» μέχρι 30-04-2018, διότι δεν είναι εφικτή η πραγματοποίηση των εν λόγω εργασιών μέσα στα χρονικά περιθώρια της παράτασης που δόθηκε για τις 28-02-2018 .

Οι παρατεταμένες βροχοπτώσεις που παρατηρήθηκαν το τελευταίο διάστημα, δημιούργησαν μεγάλη συγκέντρωση επιφανειακού νερού σε όλη την επιφάνεια του γηπέδου , γεγονός που απαγορεύει την επαναπλήρωση των αυλακιών που ανοίχτηκαν για την τοποθέτηση του αυτόματου αρδευτικού δικτύου στο γήπεδο Καλοβάτου, καθώς και την εγκατάσταση έτοιμου χλοοτάπητα κατά θέσεις στα σημεία εκσκαφής μέχρι να γίνει καλή αποστράγγισή του .

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Αποδέχεται το αίτημα της Τεχνικής Εταιρείας ΝΥΧΤΗ Γ.& ΣΙΑ Ε.Ε. αναδόχου του έργου: «Επανασπορές και βελτιώσεις αρδευτικών εγκαταστάσεων σε γήπεδα του Δήμου Αρταίων» και εγκρίνει την  παράταση της συμβατικής προθεσμίας της ανωτέρω εργασίας μέχρι 30-04-2018.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 124/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**