

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 129/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΩΦΒ5ΩΨΑ-ΞΗΝ** | **«Αδυναμία εκτέλεσης των εργασιών καταπολέμησης κουνουπιών, τρωκτικών σε κτίρια και κοινόχρηστους χώρους, με ιδία μέσα (προσωπικό και εξοπλισμό)»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 27ο τακτικό θέμα της ημερήσιας διάταξης «Αδυναμία εκτέλεσης των εργασιών καταπολέμησης κουνουπιών, τρωκτικών σε κτίρια και κοινόχρηστους χώρους, με ιδία μέσα (προσωπικό και εξοπλισμό)»  έδωσε το λόγο στην αρμόδια αντιδήμαρχο κα Γραμματικού, η οποία παίρνοντας το λόγο, έθεσε υπόψη του Συμβουλίου τα πρωτόκολλα παραλαβής ως εξής :

Έχοντας υπόψη :

1. Την ανάγκη ψεκασμών για κουνούπια στις περιοχές που εντοπίζονται οι μεγαλύτεροι πληθυσμοί κατά τη διάρκεια των μηνών Απριλίου ως το τέλος Οκτωβρίου κάθε έτους, καθ υπόδειξη της υπηρεσίας της Δ/νσης Δημόσιας Υγείας & Κοιν. Μέριμνας της Π.Ε. Άρτας.
2. Την ανάγκη καταπολέμησης τρωκτικών στους χώρους του Αμαξοστασίου, του καταφυγίου αδέσποτων ζώων και σε λοιπά δημοτικά κτίρια και χώρους, εφόσον προκύψει πρόβλημα, για λόγους δημόσιας υγείας.
3. Την ανάγκη καταπολέμησης επιβλαβών εντόμων εντός των σχολικών κτιρίων και των προαύλιων χώρων τους, καθ΄υπόδειξη των Δ/ντών τους, καθώς και των κοινοχρήστων χώρων (παιδικών χαρών και του καταφυγίου αδέσποτων ζώων συντροφιάς) από ψύλλους.
4. Το γεγονός ότι ο Δήμος μας, ως φορέας, δεν διαθέτει την άδεια καταπολέμησης εντόμων και τρωκτικών σε κατοικημένους χώρους από το Υπουργείο Αγροτικής Ανάπτυξης, η οποία, βάσει νομοθεσίας, αποτελεί υποχρεωτικό στοιχείο κατά τη διενέργεια ψεκασμών και τοποθέτησης δολωματικών παγίδων για τρωκτικά σε κατοικημένους χώρους με ιδία μέσα και προσωπικό.
5. Το γεγονός ότι στο Τμήμα Αγροτικής Ανάπτυξης, της Δ/νσης Ανάπτυξης του Δήμου μας, η οποία είναι και η αρμόδια υπηρεσία, βάσει του νέου Ο.Ε.Υ. (ΦΕΚ 3464/4-10-2017, τ. Β΄) του Δήμου μας, υπηρετεί ένας (1) υπάλληλος με ειδικότητα ΤΕ-Γεωπόνων Φυτικής Παραγωγής, ως Προϊστάμενος του Τμήματος, του οποίου η ειδικότητα δεν δικαιολογεί την ενασχόλησή του με τις αντίστοιχες εργασίες.
6. Το γεγονός ότι ο Δήμος μας δεν διαθέτει τον κατάλληλο εξοπλισμό (βυτίο με ειδικά μπεκ για ψεκασμό με σταγονίδια υπερμικρού όγκου), ενώ όλα τα ημιφορτηγά οχήματα για τη μεταφορά του βυτίου απασχολούνται καθημερινά και συνεχώς από την υπηρεσία Καθαριότητας αλλά και την Τεχνική Υπηρεσία για υπηρεσιακούς λόγους.
7. Τις Κ.Α.: 70-6162.002 «Καταπολέμηση κουνουπιών στο Δήμο Αρταίων», ποσού 20.000,00€, 70-6162.004 «Καταπολέμηση τρωκτικών σε κτίρια και κοινόχρηστους χώρους», ποσού 3.000,00€ και 70-6162.005 «Καταπολέμηση επιβλαβών εντόμων σε σχολικά κτίρια και κοινόχρηστους χώρους», ποσού 12.000,00€.

**Εισηγούμαστε**

τη σύναψη σύμβασης παροχής των εργασιών καταπολέμησης κουνουπιών, τρωκτικών σε κτίρια και κοινόχρηστους χώρους και επιβλαβών εντόμων σε σχολικά κτίρια και κοινόχρηστους χώρους, για το έτος 2018, λόγω αδυναμίας εκτέλεσης με ιδία μέσα (προσωπικό και εξοπλισμό).

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α. Την αδυναμία  εκτέλεσης εργασιών καταπολέμησης κουνουπιών, τρωκτικών σε κτίρια και κοινόχρηστους χώρους και επιβλαβών εντόμων σε σχολικά κτίρια, λόγω αδυναμίας εκτέλεσης με ιδία μέσα (προσωπικό και εξοπλισμός) διότι ο Δήμος μας δεν διαθέτει τον κατάλληλο εξοπλισμό (βυτίο με ειδικά μπεκ για ψεκασμό με σταγονίδια υπερμικρού όγκου), ενώ όλα τα ημιφορτηγά οχήματα για τη μεταφορά του βυτίου απασχολούνται καθημερινά και συνεχώς από την υπηρεσία Καθαριότητας αλλά και την Τεχνική Υπηρεσία για υπηρεσιακούς λόγους και στο Τμήμα Αγροτικής Ανάπτυξης, της Δ/νσης Ανάπτυξης του Δήμου μας, η οποία είναι και η αρμόδια υπηρεσία, βάσει του νέου Ο.Ε.Υ. (ΦΕΚ 3464/4-10-2017, τ. Β΄) του Δήμου μας, υπηρετεί ένας (1) υπάλληλος με ειδικότητα ΤΕ-Γεωπόνων Φυτικής Παραγωγής, ως Προϊστάμενος του Τμήματος, του οποίου η ειδικότητα δεν δικαιολογεί την ενασχόλησή του με τις αντίστοιχες εργασίες.

Β.- Τη σύναψη σύμβασης παροχής των εργασιών καταπολέμησης κουνουπιών, τρωκτικών σε κτίρια και κοινόχρηστους χώρους και επιβλαβών εντόμων σε σχολικά κτίρια και κοινόχρηστους χώρους, για το έτος 2018.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.129/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**