

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 143/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: Ω86ΣΩΨΑ-ΠΑΨ** | **«Έγκριση συνδιοργάνωσης της εκδήλωσης «Βυζαντινή Εβδομάδα» με την ΑΔΑΕ ΟΤΑ. Έγκριση πραγματοποίησης δαπάνης και διάθεση πίστωσης για την κάλυψη των δαπανών για τη «Βυζαντινή Εβδομάδα»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 3ο έκτακτο θέμα της ημερήσιας διάταξης «Έγκριση συνδιοργάνωσης της εκδήλωσης «Βυζαντινή Εβδομάδα» με την ΑΔΑΕ ΟΤΑ. Έγκριση πραγματοποίησης δαπάνης και διάθεση πίστωσης για την κάλυψη των δαπανών για τη «Βυζαντινή Εβδομάδα**»** έδωσε το λόγο στον αρμόδιο αντιδήμαρχο κ. Χαρακλιά ο οποίος παίρνοντας το λόγο είπε:

Σύμφωνα με το άρθρο 158 παρ.3α Ν.3463/06, πιστώσεις που είναι γραμμένες στους οικείους κωδικούς αριθμούς του προϋπολογισμού του Δήμου ή της Κοινότητας μπορεί να διατεθούν, με απόφαση του δημοτικού ή κοινοτικού συμβουλίου για την πληρωμή δαπανών, που αφορούν:

α) Εθνικές ή τοπικές γιορτές ή άλλες ιδίως πολιτιστικές, μορφωτικές, ψυχαγωγικές, αθλητικές εκδηλώσεις, συνέδρια και συναντήσεις που οργανώνει ο Δήμος ή η Κοινότητα, εφόσον σχετίζονται με την εδαφική του περιφέρεια και συνδέονται με την προαγωγή των κοινωνικών και οικονομικών συμφερόντων ή των πολιτιστικών και πνευματικών ενδιαφερόντων των κατοίκων του. (……………….).

Η πόλη μας έχει να επιδείξει τόσα Βυζαντινά μνημεία όσες ελάχιστες περιοχές στην Ελλάδα. Από το Ναό της Παναγίας Παρηγορήτισσας και το θρυλικό Γιοφύρι, έως την Παναγία Βλαχέρνας και το μοναστήρι της Κάτω Παναγιάς, η Άρτα έχει να επιδείξει ένα πολιτιστικό θησαυρό που προκαλεί το δέος στον επισκέπτη.

Θέλοντας να αναδείξουμε το κομμάτι αυτό της πολιτιστικής μας κληρονομιάς, προτείναμε πριν από δύο χρόνια την οργάνωση μιας «Βυζαντινής Εβδομάδας», με σκοπό την καθιέρωσή της και στόχο την προβολή της πόλης ως προορισμού με Προσκυνηματικό και θρησκευτικό χαρακτήρα. Οι εκδηλώσεις που πραγματοποιήθηκαν έτυχαν ένθερμης υποδοχής από τον κόσμο που τις αγκάλιασε και τις υποστήριξε, ενώ παράλληλα η πραγματοποίηση εκδηλώσεων τέτοιου περιεχομένου πιστεύουμε ότι συνέβαλλε και στην προβολή των τόσο σημαντικών βυζαντινών μνημείων που έχει η περιοχή μας και έξω από τα όρια του Δήμου Αρταίων.

Για το λόγο αυτό προτείνουμε και φέτος την πραγματοποίηση αντίστοιχων εκδηλώσεων, ενταγμένων σε μία «Βυζαντινή Εβδομάδα», με σκοπό τόσο την προβολή της περιοχής μας όσο και την καθιέρωση ενός θεσμού – αναφορά ως προς τη διοργάνωση πολιτιστικών εκδηλώσεων.

Επισημαίνουμε σε αυτό το σημείο ότι, ενώ βρίσκεται σε εξέλιξη ανοιχτή διαγωνιστική διαδικασία για τις ετήσιες δαπάνες που αφορούν στις πολιτιστικές εκδηλώσεις του Δήμου, εντούτοις η διαδικασία δεν έχει ολοκληρωθεί και, κατά συνέπεια, δεν έχει αναδειχτεί ανάδοχος για τις εν λόγω δαπάνες. Η εν λόγω εκδήλωση πρέπει να πραγματοποιηθεί σε συγκεκριμένη ημερομηνία (29 Μαρτίου – 10 Απριλίου) μέχρι την οποία δεν θα έχει οριστικοποιηθεί η διαγωνιστική διαδικασία και για το λόγο αυτό προτείνουμε την κάλυψη των απαιτούμενων δαπανών με τη διαδικασία της απευθείας ανάθεσης.

Το συνολικό κόστος για την διοργάνωση της «Βυζαντινής Εβδομάδας» ανέρχεται στο ποσό των 8.537,40 €, εκ των οποίων 1.116,00 € αφορούν τη διαφήμιση/προβολή και θα επιβαρύνουν την Α.Δ.Α.Ε. – Ο.Τ.Α., ενώ το υπόλοιπο ποσό των 7.421,40 € θα επιβαρύνει τον Δήμο Αρταίων και αναλύεται ως εξής:

|  |  |  |  |  |
| --- | --- | --- | --- | --- |
| **Α/Α** | **Περιγραφή Αγαθού/ών** | **Ενδεικτικό Κόστος χωρίς ΦΠΑ** | **Φ.Π.Α.** | **Συνολικό Ενδεικτικό Κόστος** |
| 1 | Ηχοφωτιστική κάλυψη εκδηλώσεων | 2.400,00€ | 576,00€ | 2.976,00€ |
| 2 | Στάμνες | 1.000,00€ | 240,00€ | 1.240,00€ |
| 3 | έντυπο υλικό | 645,00€ | 154,80€ | 799,80 € |
| 4 | Ενοικίαση τρένου | 1.200,00€ | 288,00€ | 1.488,00€ |
| 5 | Έξοδα μεταφοράς Φιλαρμονικών | 500,00€ | 120,00€ | 620,00€ |
| 6 | Γεύμα Φιλαρμονικών | 240,00€ | 57,60€ | 297,60€ |
| 7 | Διαφήμιση/προβολή  (Α.Δ.Α.Ε. – Ο.Τ.Α.) | 900,00€ | 216,00€ | 1.116,00 € |
|  | **ΣΥΝΟΛΟ** | 6.885,00€ | 1652,40€ | 8537,40€ |

Στον προϋπολογισμό του Δήμου, ο οποίος ψηφίσθηκε με την αριθ. 621/2017 απόφαση του ΔΣ (ΑΔΑ: ΩΑ2ΝΩΨΑ – 8ΦΡ) κι εγκρίθηκε με την αριθ. 19444/7-2-2018 απόφαση της Αποκεντρωμένης Διοίκησης Ηπείρου – Δυτικής Μακεδονίας (ΑΔΑ: 67Ψ0ΟΡ1Γ – ΒΜΠ), προβλέπεται σχετική πίστωση.

Με την παρούσα εισήγηση προτείνουμε:

* Την έγκριση πραγματοποίησης της εκδήλωσης «Βυζαντινή Εβδομάδα» από το Δήμο Αρταίων
* Την έγκριση συνδιοργάνωσης της εν λόγω εκδήλωσης με την ΑΔΑΕ ΟΤΑ, η οποία θα αναλάβει το κόστος για διαφήμιση/προβολή (1.116,00 €)
* την έγκριση πραγματοποίησης δαπάνης ύψους επτά χιλιάδων τετρακοσίων είκοσι ενός ευρώ και σαράντα λεπτών (7.421,40 €) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2018 για τη διοργάνωση της «Βυζαντινής Εβδομάδας», όπως αυτή καθορίζεται αναλυτικά στον ακόλουθο πίνακα
* τη διάθεση πίστωσης ύψους επτά χιλιάδων τετρακοσίων είκοσι ενός ευρώ και σαράντα λεπτών (7.421,40 €), όπως αυτή αναφέρεται αναλυτικά στον ακόλουθο πίνακα.

|  |  |  |  |  |
| --- | --- | --- | --- | --- |
| **Α/Α** | **Περιγραφή Αγαθού/ών** | **Ενδεικτικό Κόστος χωρίς ΦΠΑ** | **Φ.Π.Α.** | **Συνολικό Ενδεικτικό Κόστος** |
| 1 | Ηχοφωτιστική κάλυψη εκδηλώσεων | 2.400,00€ | 576,00€ | 2.976,00€ |
| 2 | Στάμνες | 1.000,00€ | 240,00€ | 1.240,00€ |
| 3 | έντυπο υλικό | 645,00€ | 154,80€ | 799,80 € |
| 4 | Ενοικίαση τρένου | 1.200,00€ | 288,00€ | 1.488,00€ |
| 5 | Έξοδα μεταφοράς Φιλαρμονικών | 500,00€ | 120,00€ | 620,00€ |
| 6 | Γεύμα Φιλαρμονικών | 240,00€ | 57,60€ | 297,60€ |
|  | **ΣΥΝΟΛΟ** | 5.985,00 € | 1.436,40€ | 7.421,40€ |

Επισημαίνουμε σε αυτό το σημείο ότι, ενώ βρίσκεται σε εξέλιξη ανοιχτή διαγωνιστική διαδικασία για τις ετήσιες δαπάνες που αφορούν στις πολιτιστικές εκδηλώσεις του Δήμου, εντούτοις η διαδικασία δεν έχει ολοκληρωθεί και, κατά συνέπεια, δεν έχει αναδειχτεί ανάδοχος για τις εν λόγω δαπάνες. Η εν λόγω εκδήλωση πρέπει να πραγματοποιηθεί σε συγκεκριμένη χρονική περίοδο (29 Μαρτίου – 10 Απριλίου) μέχρι την οποία δεν θα έχει οριστικοποιηθεί η διαγωνιστική διαδικασία και για το λόγο αυτό προτείνουμε την κάλυψη των απαιτούμενων δαπανών με τη διαδικασία της απευθείας ανάθεσης.

Στον προϋπολογισμό του Δήμου, ο οποίος ψηφίσθηκε με την αριθ. 621/2017 απόφαση του ΔΣ (ΑΔΑ: ΩΑ2ΝΩΨΑ – 8ΦΡ) κι εγκρίθηκε με την αριθ. 19444/7-2-2018 απόφαση της Αποκεντρωμένης Διοίκησης Ηπείρου – Δυτικής Μακεδονίας (ΑΔΑ: 67Ψ0ΟΡ1Γ – ΒΜΠ), προβλέπεται σχετική πίστωση.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84, την εισήγηση και γενομένης ψηφοφορίας κατά την οποία ο κ. Ξυλογιάννης δήλωσε ΠΑΡΩΝ

**ΑΠΟΦΑΣΙΖΕI ΚΑΤΑ ΠΛΕΙΟΨΗΦΙΑ**

Α. Την έγκριση πραγματοποίησης της εκδήλωσης «Βυζαντινή Εβδομάδα» από το Δήμο Αρταίων

Β. Την έγκριση συνδιοργάνωσης της εν λόγω εκδήλωσης με την ΑΔΑΕ ΟΤΑ η οποία θα αναλάβει το κόστος για διαφήμιση/προβολή (1.116,00 €)

Γ. Την έγκριση πραγματοποίησης δαπάνης ύψους επτά χιλιάδων τετρακοσίων είκοσι ενός ευρώ και σαράντα λεπτών (7.421,40 €) σε βάρος του Κ.Α. 00-6443 «Δαπάνες Δεξιώσεων και Εθνικών και Τοπικών Εορτών» του προϋπολογισμού έτους 2018 για τη διοργάνωση της «Βυζαντινής Εβδομάδας», όπως αυτή καθορίζεται αναλυτικά στον ακόλουθο πίνακα

Δ. Τη διάθεση πίστωσης ύψους επτά χιλιάδων τετρακοσίων είκοσι ενός ευρώ και σαράντα λεπτών (7.421,40 €), όπως αυτή αναφέρεται αναλυτικά στον ακόλουθο πίνακα.

|  |  |  |  |  |
| --- | --- | --- | --- | --- |
| **Α/Α** | **Περιγραφή Αγαθού/ών** | **Ενδεικτικό Κόστος χωρίς ΦΠΑ** | **Φ.Π.Α.** | **Συνολικό Ενδεικτικό Κόστος** |
| 1 | Ηχοφωτιστική κάλυψη εκδηλώσεων | 2.400,00€ | 576,00€ | 2.976,00€ |
| 2 | Στάμνες | 1.000,00€ | 240,00€ | 1.240,00€ |
| 3 | έντυπο υλικό | 645,00€ | 154,80€ | 799,80 € |
| 4 | Ενοικίαση τρένου | 1.200,00€ | 288,00€ | 1.488,00€ |
| 5 | Έξοδα μεταφοράς Φιλαρμονικών | 500,00€ | 120,00€ | 620,00€ |
| 6 | Γεύμα Φιλαρμονικών | 240,00€ | 57,60€ | 297,60€ |
|  | **ΣΥΝΟΛΟ** | 5.985,00 € | 1.436,40€ | 7.421,40€ |

Αναθέτει κάθε παραπέρα ενέργεια στον κ. Δήμαρχο **Η απόφαση αυτή έλαβε αριθ.143/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**