

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 131/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 7Σ5ΣΩΨΑ-ΔΜΤ** | **«Έγκριση πραγματοποίησης δαπάνης με τίτλο: Περισυλλογή και περίθαλψη αδέσποτων ζώων συντροφιάς για τα έτη 2018 και 2019»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 29ο τακτικό θέμα της ημερήσιας διάταξης «Έγκριση πραγματοποίησης δαπάνης με τίτλο: Περισυλλογή και περίθαλψη αδέσποτων ζώων συντροφιάς για τα έτη 2018 και 2019»  έδωσε το λόγο στην αρμόδια αντιδήμαρχο κα Γραμματικού, η οποία παίρνοντας το λόγο, έθεσε υπόψη του Συμβουλίου τα εξής :

Ο Δήμος μας, στα πλαίσια των υποχρεώσεων του, βάσει του άρθρου 46, του Ν. 4235/2014, εφαρμόζει πρόγραμμα διαχείρισης αδέσποτων ζώων συντροφιάς. Τα ζώα αφού περισυλλέγονται από εξειδικευμένο και έμπειρο σε θέματα αιχμαλωσίας ζώων, συνεργείο, μεταφέρονται στον ιδιώτη κτηνίατρο για περίθαλψη (στείρωση, εμβολιασμούς, ηλεκτρονική ταυτοποίηση και λοιπές θεραπείες εφόσον απαιτούνται) και μετά στο καταφύγιο αδέσποτων ζώων συντροφιάς του Δήμου μας, όπου και φιλοξενούνται μέχρι να υιοθετηθούν ή να επανενταχθούν στο φυσικό τους περιβάλλον. Στο καταφύγιο, τα φιλοξενούμενα ζώα δέχονται επιπλέον περίθαλψη μετά από τακτικές επισκέψεις του συμβεβλημένου κτηνίατρου, προκειμένου να ελέγχεται η υγεία τους καθώς και η εμφάνιση τυχόν μεταδοτικών προς τα ζώα ασθενειών.

Στον οικονομικό προϋπολογισμό έτους 2018, υπάρχει ήδη εγγεγραμμένη η πίστωση Κ.Α. 70-6162.003 «Περισυλλογή και περίθαλψη αδέσποτων ζώων συντροφιάς», συνολικού ποσού 66.406,53€, ενώ για το έτος 2019 θα προβλεφθεί και θα δεσμευθεί η πίστωση των 65.997,76€, για τον ίδιο κωδικό (Κ.Α. 70-6162.003).

Έχοντας λοιπόν υπόψη :

1. Τις διατάξεις του άρθρου 4 του Π.Δ. 80/2016 (ΦΕΚ 145/5-8-2016, τεύχος Α΄).
2. Την με αριθμ. πρωτ. 19444/7-2-2018 Απόφαση Γενικού Γραμματέα Αποκεντρωμένης Διοίκησης Ηπείρου-Δυτ. Μακεδονίας για την επικύρωση του προϋπολογισμού και του ολοκληρωμένου σχεδίου δράσης, οικονομικού έτους 2018, του Δήμου Αρταίων, Π.Ε. Άρτας.
3. Την με αριθμ. 68/2018 Α.Δ.Σ. με θέμα : «Αναμόρφωση προϋπολογισμού και αναμόρφωση στοχοθεσίας (αριθμ. 35/2018 Α.Ο.Ε.)»
4. Την με αριθμ. 7/2018 τεχνική έκθεση του Τμήματος Αγροτικής Ανάπτυξης της Δ/νσης Ανάπτυξης.
5. Το με αριθμ. πρωτ. 4515/23-2-2018 (18REQ002711110)πρωτογενές αίτημα της

υπηρεσίας μας.

1. Το ότι η δαπάνη των 66.404,48€ θα ολοκληρωθεί εντός του οικονομικού έτους 2018, ενώ η δαπάνη των 65.997,76€ θα ολοκληρωθεί εντός του έτους 2019 .

Ζητούμε από το Δημοτικό Συμβούλιο του Δήμου Αρταίων, ως διατάκτη της ανάληψης υποχρέωσης, την έγκριση πραγματοποίησης της δαπάνης με τίτλο **Κ.Α.70.6162.003 :** «Περισυλλογή και περίθαλψη αδέσποτων ζώων συντροφιάς», ποσού 66.404,48€ € (με το ΦΠΑ 24%) για το έτος 2018 και ποσού 65.997,76€ (με το Φ.Π.Α. 24%) για το έτος 2019.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α. Την έγκριση πραγματοποίησης της δαπάνης με τίτλο Κ.Α.70.6162.003 : «Περισυλλογή και περίθαλψη αδέσποτων ζώων συντροφιάς», ποσού 66.404,48€ € (με το ΦΠΑ 24%) για το έτος 2018 και ποσού 65.997,76€ (με το Φ.Π.Α. 24%) για το έτος 2019.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.131/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**