

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 130/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6ΑΓ9ΩΨΑ-ΦΩ4** | **«Αδυναμία εκτέλεσης με ιδία μέσα (προσωπικό και εξοπλισμό)της εργασίας με τίτλο «Περισυλλογή και περίθαλψη αδέσποτων ζώων συντροφιάς για τα έτη 2018 και 2019» και έγκριση διενέργειας ανοιχτού ηλεκτρονικού διαγωνισμού»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 28ο τακτικό θέμα της ημερήσιας διάταξης «Αδυναμία εκτέλεσης με ιδία μέσα (προσωπικό και εξοπλισμό)της εργασίας με τίτλο «Περισυλλογή και περίθαλψη αδέσποτων ζώων συντροφιάς για τα έτη 2018 και 2019» και έγκριση διενέργειας ανοιχτού ηλεκτρονικού διαγωνισμού»  έδωσε το λόγο στην αρμόδια αντιδήμαρχο κα Γραμματικού, η οποία παίρνοντας το λόγο, έθεσε υπόψη του Συμβουλίου τα πρωτόκολλα παραλαβής ως εξής :

Σύμφωνα με τις διατάξεις του Ν. 4039/2012, όπως τροποποιήθηκε με το άρθρο 46, του Ν. 4235/2014, οι Δήμοι είναι υποχρεωμένοι να λειτουργούν προγράμματα διαχείρισης αδέσποτων ζώων συντροφιάς, τα οποία περιλαμβάνουν την περισυλλογή, την περίθαλψη των ζώων από κτηνίατρο, την επανένταξή τους ή την υιοθεσία τους, κατόπιν της προσωρινής φιλοξενίας τους στο καταφύγιο αδέσποτων ζώων.

Έτσι και ο Δήμος μας λειτουργεί τα τελευταία χρόνια ολοκληρωμένο πλέον πρόγραμμα διαχείρισης αδέσποτων ζώων συντροφιάς, διαθέτοντας ένα αδειοδοτημένο καταφύγιο αδέσποτων ζώων, αλλά και την αρμόδια υπηρεσία (Τμήμα Αγροτικής Ανάπτυξης) για τον συντονισμό και τον έλεγχο των ενεργειών του προγράμματος.

Για τα έτη 2018 και 2019 είναι αναγκαίο να εκτελεστούν οι εργασίες, τόσο της περισυλλογής, όσο και της περίθαλψης των αδέσποτων ζώων από ιδιώτη κτηνίατρο, καθότι το πρόβλημα των αδέσποτων ζώων καθίσταται έντονο, λόγω των συνεχών εγκαταλείψεων ζώων από ασυνείδητους πολίτες. Σκοπός του προγράμματος είναι η ένταξη τουλάχιστον 200 ζώων για το έτος 2018 και τουλάχιστον άλλων 200 ζώων για το έτος 2019, ώστε να προχωρήσουν οι υιοθεσίες και οι επανεντάξεις υγιών σκύλων στειρωμένων, πλήρως εμβολιασμένων και ηλεκτρονικά ταυτοποιημένων.

Ωστόσο, η εκτέλεση των ανωτέρω υπηρεσιών δεν μπορεί να πραγματοποιηθεί από το προσωπικό του Δήμου μας, για τους εξής λόγους:

Στο Τμήμα Αγροτικής Ανάπτυξης, της Δ/νσης Ανάπτυξης του Δήμου μας, η οποία είναι και η αρμόδια υπηρεσία, βάσει του νέου Ο.Ε.Υ. (ΦΕΚ 3464/4-10-2017, τ. Β΄) του Δήμου μας με αρμοδιότητες, μεταξύ των άλλων και της μέριμνας για την περισυλλογή, περίθαλψη και επανένταξη αδέσποτων ζώων συντροφιάς, υπηρετεί ένας (1) υπάλληλος με ειδικότητα ΤΕ-Γεωπόνων Φυτικής Παραγωγής, ως Προϊστάμενος του Τμήματος, του οποίου η ειδικότητα δεν δικαιολογεί την ενασχόλησή του με τις εργασίες περισυλλογής των αδέσποτων ζώων.

Το προσωπικό με ειδικότητα ΥΕ-Εργατών Γενικών Καθηκόντων που υπηρετεί στην υπηρεσία Καθαριότητας, δεν επαρκεί για την κάλυψη των αναγκών της υπηρεσίας Καθαριότητας, πόσο μάλλον, για την κάλυψη των αναγκών της περισυλλογής αδέσποτων ζώων συντροφιάς.

Το προσωπικό του Δήμου δεν διαθέτει την κατάλληλη εκπαίδευση και εμπειρία στην αιχμαλωσία ζώων, σύμφωνα με όσα προβλέπονται στην παρ. 3, του άρθρου 9, του Ν. 4039/2012 και τροποποιήθηκε με το άρθρο 46, του Ν. 4235/2014.

Στο Δήμο μας δεν υπηρετεί υπάλληλος με την ειδικότητα του κτηνιάτρου ο οποίος θα έχει, ως πλήρη ευθύνη την περίθαλψη των αδέσποτων ζώων συντροφιάς, σύμφωνα με τις εργασίες που προβλέπονται αναλυτικά στην με αριθμ. 8/2018 τεχνική έκθεση του Τμήματος Αγροτικής Ανάπτυξης, της Δ/νσης Ανάπτυξης, καθώς και την επίβλεψη των φιλοξενούμενων ζώων στο καταφύγιο του Δήμου Αρταίων, στις εγκαταστάσεις της ΚΟΜΔΕ.

Για τους παραπάνω λόγους, εισηγούμαστε αναλυτικά τα παρακάτω:

Τη διενέργεια ηλεκτρονικού, ανοικτού διαγωνισμού για την ανάθεση της σύμβασης με τίτλο Κ.Α.70.6162.003 : «Περισυλλογή και περίθαλψη αδέσποτων ζώων συντροφιάς» για τα έτη 2018 και 2019, η οποία ανέρχεται στο συνολικό ποσό των 132.402,24€ ευρώ.

Τη σύναψη σύμβασης παροχής των παραπάνω υπηρεσιών, λόγω αδυναμίας εκτέλεσης με ιδία μέσα (εξοπλισμό και προσωπικό).

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

**Α.-** Την αδυναμία εκτέλεσης των εργασιών περισυλλογής και περίθαλψης αδέσποτων ζώων συντροφιάς, από το προσωπικό του Δήμου Αρταίων, διότι:

1) Στο Τμήμα Αγροτικής Ανάπτυξης, της Δ/νσης Ανάπτυξης του Δήμου μας, η οποία είναι και η αρμόδια υπηρεσία, βάσει του νέου Ο.Ε.Υ. (ΦΕΚ 3464/4-10-2017, τ. Β΄) του Δήμου μας με αρμοδιότητες, μεταξύ των άλλων και της μέριμνας για την περισυλλογή, περίθαλψη και επανένταξη αδέσποτων ζώων συντροφιάς, υπηρετεί ένας (1) υπάλληλος με ειδικότητα ΤΕ-Γεωπόνων Φυτικής Παραγωγής, ως Προϊστάμενος του Τμήματος, του οποίου η ειδικότητα δεν δικαιολογεί την ενασχόλησή του με τις εργασίες περισυλλογής των αδέσποτων ζώων.

2) Το προσωπικό με ειδικότητα ΥΕ-Εργατών Γενικών Καθηκόντων που υπηρετεί στην υπηρεσία Καθαριότητας, δεν επαρκεί για την κάλυψη των αναγκών της υπηρεσίας Καθαριότητας, πόσο μάλλον, για την κάλυψη των αναγκών της περισυλλογής αδέσποτων ζώων συντροφιάς.

3) Το προσωπικό του Δήμου δεν διαθέτει την κατάλληλη εκπαίδευση και εμπειρία στην αιχμαλωσία ζώων, σύμφωνα με όσα προβλέπονται στην παρ. 3, του άρθρου 9, του Ν. 4039/2012 και τροποποιήθηκε με το άρθρο 46, του Ν. 4235/2014.

4) Στο Δήμο μας δεν υπηρετεί υπάλληλος με την ειδικότητα του κτηνιάτρου ο οποίος θα έχει, ως πλήρη ευθύνη την περίθαλψη των αδέσποτων ζώων συντροφιάς, σύμφωνα με τις εργασίες που προβλέπονται αναλυτικά στην με αριθμ. 8/2018 τεχνική έκθεση του Τμήματος Αγροτικής Ανάπτυξης, της Δ/νσης Ανάπτυξης, καθώς και την επίβλεψη των φιλοξενούμενων ζώων στο καταφύγιο του Δήμου Αρταίων, στις εγκαταστάσεις της ΚΟΜΔΕ.

**Β.-** Τη διενέργεια ηλεκτρονικού, ανοικτού διαγωνισμού για την ανάθεση της σύμβασης με τίτλο «Περισυλλογή και περίθαλψη αδέσποτων ζώων συντροφιάς» για τα έτη 2018 και 2019, η οποία ανέρχεται στο συνολικό ποσό των 132.402,24€ ευρώ.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 130/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**