

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 127/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 97ΚΣΩΨΑ-4ΣΣ** | **«Αδυναμία εκτέλεσης των εργασιών εκκένωσης βόθρου καταφυγίου αδέσποτων ζώων συντροφιάς με ιδία μέσα (προσωπικό και εξοπλισμό)»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 25ο τακτικό θέμα της ημερήσιας διάταξης «Αδυναμία εκτέλεσης των εργασιών εκκένωσης βόθρου καταφυγίου αδέσποτων ζώων συντροφιάς με ιδία μέσα (προσωπικό και εξοπλισμό)»  έδωσε το λόγο στην αρμόδια αντιδήμαρχο κα Γραμματικού, η οποία παίρνοντας το λόγο, έθεσε υπόψη του Συμβουλίου τα πρωτόκολλα παραλαβής ως εξής :

Έχοντας υπόψη :

Το γεγονός ότι τόσο ο Δήμος μας, όσο και η Δημοτική Επιχείρηση Ύδρευσης και Αποχέτευσης του Δήμου Αρταίων δεν διαθέτουν ειδικό βυτίο και εξοπλισμό για την εκκένωση βόθρων από λύματα.

Το γεγονός ότι στο Τμήμα Αγροτικής Ανάπτυξης, της Δ/νσης Ανάπτυξης του Δήμου μας, η οποία είναι και η αρμόδια υπηρεσία, βάσει του νέου Ο.Ε.Υ. (ΦΕΚ 3464/4-10-2017, τ. Β΄) του Δήμου μας, υπηρετεί ένας (1) υπάλληλος με ειδικότητα ΤΕ-Γεωπόνων Φυτικής Παραγωγής, ως Προϊστάμενος του Τμήματος, του οποίου η ειδικότητα δεν δικαιολογεί την ενασχόλησή του με τις αντίστοιχες εργασίες, ενώ το προσωπικό με ειδικότητα ΥΕ-Εργατών Γενικών Καθηκόντων που υπηρετεί στην υπηρεσία Καθαριότητας, δεν επαρκεί για την κάλυψη των αναγκών της υπηρεσίας Καθαριότητας, πόσο μάλλον, για την κάλυψη των αναγκών των εργασιών αυτών.

Την Κ.Α. 70-6162.008 «Εργασίες εκκένωσης βόθρου καταφυγίου αδέσποτων ζώων συντροφιάς», ποσού 600,00€.

**Εισηγούμαστε**

την ανάθεση παροχής των εργασιών εκκένωσης βόθρου καταφυγίου αδέσποτων ζώων συντροφιάς, λόγω αδυναμίας εκτέλεσης με ιδία μέσα (προσωπικό και εξοπλισμό) για το έτος 2018.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την Αδυναμία εκτέλεσης των εργασιών εκκένωσης βόθρου καταφυγίου αδέσποτων ζώων συντροφιάς λόγω  αδυναμίας εκτέλεσης με ιδία μέσα (προσωπικό και εξοπλισμός) του Δήμου Αρταίων διότι α) τόσο ο Δήμος μας, όσο και η Δημοτική Επιχείρηση Ύδρευσης και Αποχέτευσης του Δήμου Αρταίων δεν διαθέτουν ειδικό βυτίο και εξοπλισμό για την εκκένωση βόθρων από λύματα και  β) στη Δ/νση Τοπικής Οικονομικής Ανάπτυξης-Γεωργίας-Κτηνοτροφίας & Αλιείας του Δήμου μας, υπηρετεί ένας (1) υπάλληλος με ειδικότητα ΤΕ-Γεωπόνων Φυτικής Παραγωγής, ως Προϊστάμενος του Τμήματος, του οποίου η ειδικότητα δεν δικαιολογεί την ενασχόλησή του με τις αντίστοιχες εργασίες, ενώ το προσωπικό με ειδικότητα ΥΕ-Εργατών Γενικών Καθηκόντων που υπηρετεί στην υπηρεσία Καθαριότητας, δεν επαρκεί για την κάλυψη των αναγκών της υπηρεσίας Καθαριότητας, πόσο μάλλον, για την κάλυψη των αναγκών των εργασιών αυτών.

Β.-Τη σύναψη σύμβασης παροχής των εργασιών εκκένωσης βόθρου καταφυγίου αδέσποτων ζώων συντροφιάς, λόγω αδυναμίας εκτέλεσης με ιδία μέσα (προσωπικό και εξοπλισμός) του Δήμου Αρταίων.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 127 /2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**