

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 108/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 7Μ5ΕΩΨΑ-ΟΛΥ** | **«Έγκριση μελέτης «Αισθητική και λειτουργική αναβάθμιση κεντρικών σημείων αστικού ιστού της πόλης της Άρτας»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 6ο τακτικό θέμα της ημερήσιας διάταξης «Έγκριση μελέτης «Αισθητική και λειτουργική αναβάθμιση κεντρικών σημείων αστικού ιστού της πόλης της Άρτας» έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Η Διεύθυνση Τεχνικών Υπηρεσιών του Δήμου Αρταίων εκπόνησε τη μελέτη "Αισθητική και λειτουργική αναβάθμισης κεντρικών σημείων αστικού ιστού της πόλης της Άρτας".

Στην παρέμβαση περιλαμβάνονται δύο κεντρικές περιοχές της πόλης της Άρτας με μεγάλο ιστορικό και αρχαιολογικό ενδιαφέρον. Η περιοχή της Παρηγορήτισσας και η περιοχή του Κάστρου. Οι δύο αυτές περιοχές συνδέονται μεταξύ τους μέσω υπαρχόντων πεζοδρόμων και παράλληλα ενοποιούν το κέντρο της πόλης. Επιπλέον, οι περιοχές αυτές μετατρέπονται σε Περιοχές Ήπιας Κυκλοφορίας.

Σκοπός της μελέτης είναι η διασφάλιση της αυτόνομης, ασφαλούς και άνετης πρόσβασης στα πεζοδρόμια και τους κοινόχρηστους χώρους της πόλης και στις προσφερόμενες υπηρεσίες, υποδομές, και αγαθά, στα άτομα με αναπηρία (ΑμεΑ), (άτομα με κινητικές αναπηρίες, με προβλήματα όρασης και ακοής, αντίληψης και ομιλίας) και τα εμποδιζόμενα άτομα (ηλικιωμένοι, παιδιά κάτω των 5 ετών, οι γυναίκες στα τελευταία στάδια της εγκυμοσύνης, συνοδοί μικρών παιδιών, υπερήλικες και τα άτομα που πάσχουν από αρθρίτιδα, άσθμα και καρδιακά προβλήματα).

Στόχος είναι να γίνει διαπλάτυνση των πεζοδρομίων, να καταργηθούν οι υψομετρικές διαφορές ή να εξομαλυνθούν οι αναπόφευκτες των πεζοδρομίων με τα οδοστρώματα, στις διασταυρώσεις των οδών, με την κατασκευή κεκλιμένων επιπέδων (ραμπών) και να απομακρύνει τα παράνομα παρκαρισμένα αυτοκίνητα με την επέκταση των πεζοδρομίων στις διασταυρώσεις των οδών και την δημιουργία εσοχών στάθμευσης, καθιστώντας τα πεζοδρόμια και τις διαβάσεις προσβάσιμα.

Όσον αφορά στα υλικά (κυρίως τα ψυχρά υλικά που χρησιμοποιούνται στο οδόστρωμα), αυτά διαδραματίζουν έναν σημαντικό ρόλο στην τροποποίηση των όρων του μικροκλίματος και της θερμικής άνεσης και χρησιμεύουν για τη αντανάκλαση και τη διάχυση της θερμότητας, επικεντρώνοντας τη μελέτη στη θερινή περίοδο λόγω της αυξημένης έντασης της ηλιακής ακτινοβολίας και των εξωτερικών θερμοκρασιών. Όσον αφορά τον φωτισμό χρησιμοποιούνται φωτιστικά σώματα τύπου LED για εξοικονόμηση ενέργειας.

Ο προϋπολογισμός του έργου ανέρχεται στο ποσό των 1.976.000,00 €.

Εισηγούμαστε την έγκριση της μελέτης του Δήμου Αρταίων, με τίτλο "Αισθητική και λειτουργική αναβάθμισης κεντρικών σημείων αστικού ιστού της πόλης της Άρτας".

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84, την απόφαση

**ΑΠΟΦΑΣΙΖΕI ΟΜΟΦΩΝΑ**

Α) Την έγκριση της μελέτης με τίτλο «Αισθητική και λειτουργική αναβάθμισης κεντρικών σημείων αστικού ιστού της πόλης της Άρτας» ο προϋπολογισμός της οποίας ανέρχεται στο ποσό των 1.976.000,00.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 108/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**