

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 103/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: Ω3ΟΦΩΨΑ-ΛΨΘ** | **«Συζήτηση και λήψη απόφασης σχετικά με το**  **μέλλον του Στρατοπέδου Άρτας»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 1ο τακτικό θέμα της ημερήσιας διάταξης «Συζήτηση και λήψη απόφασης σχετικά με το μέλλον του Στρατοπέδου Άρτας» έδωσε το λόγο στον κ Δήμαρχο, ο οποίος παίρνοντας το λόγο, έθεσε υπόψη του Συμβουλίου τα εξής :

Το μέλλον του ΚΕΝ Άρτας είναι ένα θέμα που απασχολεί πολύ έντονα την τοπική μας κοινωνία και έχουμε συζητήσει πολλές φορές για το τι μέλλει γενέσθαι, ιδιαίτερα δε από την στιγμή που ανακοινώθηκε το κλείσιμο πολλών Κέντρων Εκπαίδευσης Νεοσυλλέκτων, μεταξύ των οποίων και το ΚΕΝ Άρτας και την αντικατάστασή τους από 23 Σημεία Υποδοχής Οπλιτών (ΣΥΠΟ).

Υπενθυμίζεται ότι το Δημοτικό Συμβούλιο με δύο αποφάσεις, την 623/2017 και την 222/2015 ζητά ομόφωνα την παραμονή του ΚΕΝ στην Άρτα να μην μειωθούν οι στρατιώτες, καθώς και την διατήρηση του Στρατοπέδου, το οποίο για δεκαετίες αποτελεί σημείο αναφοράς για την Άρτα και διαδραματίζει πολύ σημαντικό ρόλο στην τοπική μας οικονομία.

Το θέμα του τι μέλλει γενέσθαι με το ΚΕΝ Άρτας τέθηκε και πριν από λίγες ημέρες στον πρώην αναπληρωτή Υπουργό Εθνικής Άμυνας και νυν Υπουργό Μεταναστευτικής Πολιτικής Δημήτρη Βίτσα (σε συνάντηση στο γραφείο του), ενώ αποτελεί μοναδικό και κύριο θέμα συζητήσεων με τον Αρχηγό του Γενικού Επιτελείου Στρατού Αλκιβιάδη Στεφανή.

Έχοντας παρακολουθήσει στενά το θέμα, ερχόμαστε σήμερα να διατυπώσουμε την πρότασή μας για το Στρατόπεδο, η οποία είναι συγκεκριμένη:

1. Να παραμείνει ως Κέντρο Εκπαίδευσης Νεοσυλλέκτων, όπως ζητά το Δημοτικό μας Συμβούλιο με δύο ομόφωνες αποφάσεις (222/2015 και 623/2017)
2. Σε περίπτωση που πρέπει να κλείσει το ΚΕΝ Άρτας -στα πλαίσια της επιχειρησιακής ετοιμότητας σύμφωνα με το Γ.Ε.Σ. που θα πρέπει να έχει η χώρα μας (λόγω μικρής διάρκειας θητείας, υπογεννητικότητας και γενικότερης μείωσης δαπανών) με τη λειτουργία των ΣΥΠΟ- τότε να μετονομαστεί το Στρατόπεδο Άρτας σε 3/40 Σύνταγμα Ευζώνων και να λειτουργήσει ως Κέντρο Εκπαίδευσης Νεοσυλλέκτων που προορίζονται για την Ελληνική Δύναμη Κύπρου (ΕΛΔΥΚ).
3. Σε περίπτωση που αποφασιστεί το κλείσιμο του Στρατοπέδου της Άρτας, να γίνουν δυναμικές κινητοποιήσεις μαζί με όλη την Αρτινή Κοινωνία.
4. Να αποσταλεί η εν λόγω απόφαση μας στον Πρωθυπουργό κ. Τσίπρα, στον Υπουργό Εθνικής Άμυνας κ. Καμμένο, στην Υπουργό κ. Γεροβασίλη, στους Βουλευτές του Νομού μας κ. Τσίρκα και κ. Στύλιο, στον Περιφερειάρχη κ. Καχριμάνη και στον Αντιπεριφερειάρχη κ. Ψαθά, στον Πρόεδρο του Επιμελητηρίου κ. Γκολομάζο, για τις δικές τους ενέργειες
5. Να μεταβούμε όλοι οι φορείς στον αρμόδιο Υπουργό και στον Πρωθυπουργό, εάν απαιτηθεί.

Η πρόταση αυτή είναι στοχευμένη και εξασφαλίζει την βιωσιμότητα του Στρατοπέδου, χωρίς την μείωση των στρατιωτών ή των μονίμων στελεχών που θα υπηρετούν σε αυτό. Απεναντίας στοχεύουμε σε αύξηση των μονίμων στρατιωτικών και των στρατιωτών που θα υπηρετούν.

Κλείνοντας, η πρότασή μας για μετονομασία σε 3/40 Σύνταγμα Ευζώνων έχει ιστορικές ρίζες, καθώς ως γνωστόν το 3/40 Σύνταγμα Ευζώνων της Άρτας γεννήθηκε από τα σπλάχνα του Αρτινού λάου και στην διάρκεια όλων των αγώνων του Έθνους από το 1897 οι αρτινοί ήρωες του αποτέλεσαν την στρατιωτική εκείνη δύναμη που δεν γνώρισε ποτέ την ήττα δεν οπισθοχώρησε ποτέ.

Ο κ. Στασινός κατόπιν παίρνοντας το λόγο αφού συμφώνησε ότι το στρατόπεδο δεν πρέπει να κλείσει, πρότεινε επιπροσθέτως ο Δήμος να καλέσει τους τρείς (3) Βουλευτές, τον κ. Περιφερειάρχη Ηπείρου, τον κ. Αντιπεριφερειάρχη Άρτας, καθώς και κάθε αρμόδιο σε ειδική συνεδρίαση του Δημοτικού Συμβουλίου προκειμένου να ενημερώσουν για το μέλλον του Στρατοπέδου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και τις εισηγήσεις

**ΑΠΟΦΑΣΙΖΕΙ  ΟΜΟΦΩΝΑ**

Α.- Να παραμείνει ως Κέντρο Εκπαίδευσης Νεοσυλλέκτων, όπως ζητά το Δημοτικό μας Συμβούλιο με δύο ομόφωνες αποφάσεις (222/2015 και 623/2017)

Β.- Σε περίπτωση που πρέπει να κλείσει το ΚΕΝ Άρτας -στα πλαίσια της επιχειρησιακής ετοιμότητας σύμφωνα με το Γ.Ε.Σ. που θα πρέπει να έχει η χώρα μας (λόγω μικρής διάρκειας θητείας, υπογεννητικότητας και γενικότερης μείωσης δαπανών) με τη λειτουργία των ΣΥΠΟ- τότε να μετονομαστεί το Στρατόπεδο Άρτας σε 3/40 Σύνταγμα Ευζώνων και να λειτουργήσει ως Κέντρο Εκπαίδευσης Νεοσυλλέκτων που προορίζονται για την Ελληνική Δύναμη Κύπρου (ΕΛΔΥΚ).

Γ.- Σε περίπτωση που αποφασιστεί το κλείσιμο του Στρατοπέδου της Άρτας, να γίνουν δυναμικές κινητοποιήσεις μαζί με όλη την Αρτινή Κοινωνία.

Δ.- Να αποσταλεί η εν λόγω απόφαση μας στον Πρωθυπουργό κ. Τσίπρα, στον Υπουργό Εθνικής Άμυνας κ. Καμμένο, στην Υπουργό κ. Γεροβασίλη, στους Βουλευτές του Νομού μας κ. Τσίρκα και κ. Στύλιο, στον Περιφερειάρχη κ. Καχριμάνη και στον Αντιπεριφερειάρχη κ. Ψαθά, στον Πρόεδρο του Επιμελητηρίου κ. Γκολομάζο, για τις δικές τους ενέργειες.

Να κληθούν οι τρείς (3) Βουλευτές, ο κ. Περιφερειάρχης Ηπείρου, ο κ. Αντιπεριφερειάρχης Άρτας, καθώς και κάθε αρμόδιος σε συνεδρίαση του Δημοτικού Συμβουλίου προκειμένου να ενημερώσουν για το μέλλον του Στρατοπέδου.

ΣΤ.- Να μεταβούμε όλοι οι φορείς στον αρμόδιο Υπουργό και στον Πρωθυπουργό, εάν απαιτηθεί.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 103/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**