

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 107/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6Ν7ΣΩΨΑ-Τ5Α** | **«Έγκριση μελέτης «Προμήθεια φωτιστικών led αστικού φωτισμού για το κέντρο της πόλης της Άρτας»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 5ο τακτικό θέμα της ημερήσιας διάταξης «Έγκριση μελέτης «Προμήθεια φωτιστικών led αστικού φωτισμού για το κέντρο της πόλης της Άρτας» έδωσε το λόγο στον κ. Δήμαρχο ο οποίος παίρνοντας το λόγο έθεσε υπόψη του Συμβουλίου τα εξής:

Η Διεύθυνση Τεχνικών Υπηρεσιών του Δήμου Αρταίων εκπόνησε τη μελέτη «Προμήθεια φωτιστικών led αστικού φωτισμού για το κέντρο της πόλης της Άρτας».

Η παρούσα μελέτη αφορά στην προμήθεια φωτιστικών με τεχνολογία led για την αντικατάσταση παλαιότερων φωτιστικών στο κέντρο της πόλης με σκοπό την εξοικονόμηση ενέργειας αλλά και την αισθητική αναβάθμιση της περιοχής αυτής.

Η αναγκαιότητα στήριξης μιας περιβαλλοντικής πολιτικής με σκοπό την εξοικονόμηση ενέργειας και κατ’επέκταση την εξυπηρέτηση του δημοσίου και κοινωνικού συμφέροντος, καθιστά αναγκαία την υλοποίηση τέτοιου είδους παρεμβάσεων για την ολοκληρωμένη αναπτυξη των οικισμών με ταυτόχρονη επίτευξη οικονομικών, κοινωνικών και περιβαλλοντικών στόχων.

Η μείωση της καταναλισκόμενης ενέργειας είναι στόχος άμεσης προτεραιότητας προκειμένου για το συμφέρον του Δήμου αλλά και για να συμβαδίσουμε με τις ευρύτερες διεθνείς τάσεις και τις Εθνικές οδηγίες.

Έτσι, με την παρούσα μελέτη προβλέπεται η προμήθεια ιστών και φωτιστικών σωμάτων led προς αντικατάσταση των υπαρχόντων σε συγκεκριμένα σημεία του κέντρου της πόλης. Τα σημεία αυτά αναλυτικά είναι: ο πεζόδρομος της οδού Σκουφά και οι πλατείες Σκουφά,Κιλκίς, Παντοκράτορα, Εθνικής Αντιστάσεως, Μονοπωλίου και Μεταξά.

Η παρέμβαση αφορά μόνο την ανωδομή της υπάρχουσας εγκατάστασης, δηλαδή μόνο αντικατάσταση του υφιστάμενου ιστού επί υπάρχουσας βάσης και του φωτιστικού σώματος.

Ο προϋπολογισμός της προμήθειας ανέρχεται στο ποσό των 364.485,60€. Στην τιμή αυτή περιλαμβάνεται η προμήθεια των νέων ιστών και φωτιστικών σωμάτων και η τοποθέτησή τους καθώς και η αποξήλωση και μεταφορά των υφιστάμενων.

Εισηγούμαστε την έγκριση της μελέτης του Δήμου Αρταίων, με τίτλο «Προμήθεια φωτιστικών led αστικού φωτισμού για το κέντρο της πόλης της Άρτας».

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84, την απόφαση

**ΑΠΟΦΑΣΙΖΕI ΟΜΟΦΩΝΑ**

Α) Την έγκριση της μελέτης με τίτλο «Προμήθεια φωτιστικών led αστικού φωτισμού για το κέντρο της πόλης της Άρτας» ο προϋπολογισμός της οποίας ανέρχεται στο ποσό των 364.485,60€.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.107/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**