

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 128/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΩΗΔ1ΩΨΑ-ΑΞΟ** | **«Καθορισμός αρδευτικής περιόδου**  **έτους 2018»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 26ο τακτικό θέμα της ημερήσιας διάταξης «Καθορισμός αρδευτικής περιόδου έτους 2018»  έδωσε το λόγο στην αρμόδια αντιδήμαρχο κα Γραμματικού, η οποία παίρνοντας το λόγο, έθεσε υπόψη του Συμβουλίου τα πρωτόκολλα παραλαβής ως εξής :

Με τις διατάξεις του Ν. 3812/2009 (ΦΕΚ 234/28.12.2009 τεύχος Α’) «Αναμόρφωση συστήματος προσλήψεων στο δημόσιο τομέα και άλλες διατάξεις» καταργήθηκε κάθε διάταξη με την οποία παρεχόταν δυνατότητα πρόσληψης προσωπικού ορισμένου χρόνου εκτός των κριτηρίων και της διαδικασίας του Ν.2190/94 όπως ισχύει, με εξαιρέσεις για ορισμένες κατηγορίες προσωπικού. Στις εξαιρέσεις αυτές δεν περιλαμβάνονταν οι υδρονομείς άρδευσης.

Με βάση τις διατάξεις άρθρου 14 παρ.1β του ν. 3812/2009 εκδόθηκε η απόφαση του Υπ. Εσωτερικών με αριθ.πρωτ 14217/29.03.2010, σύμφωνα με την οποία η πρόσληψη υδρονομέων άρδευσης στους ΟΤΑ α' βαθμού, εξαιρείται από τις διατάξεις του άρθρου 21 του Ν. 2190/94, όπως ισχύουν και μέχρι 31-12-2010.  Συνεπώς μέχρι την 31-12-2010 οι διαδικασίες πρόσληψης των υδρονομέων εξακολουθούσαν να γίνονται εκτός ΑΣΕΠ. Από την 1-11-2011 οι προσλήψεις των υδρονομέων άρδευσης των ΟΤΑ γίνονται με τις διατάξεις του άρθρου 21 του Ν. 2190/94.

Σύμφωνα με την παρ. 5 του άρθρου 58 του νόμου 3966/2011 "Θεσμικό Πλαίσιο των Πρότυπων Πειραματικών Σχολείων, Ίδρυση Ινστιτούτου Εκπαιδευτικής Πολιτικής, οργάνωση του Ινστιτούτου Τεχνολογίας Υπολογιστών και Εκδόσεων «ΔΙΟΦΑΝΤΟΣ» και λοιπές διατάξεις", στις εξαιρέσεις του Ν. 3812/2009  προστίθενται και οι υδρονομείς άρδευσης οι οποίοι προσλαμβάνονται από τους δήμους με τη διαδικασία που προβλέπουν οι διατάξεις του ΒΔ «Περί αστυνομίας επί των αρδευτικών υδάτων».

Ο Ν. 3812/2009 αφορούσε τη διαδικασία προσλήψεων μέσω του Ν. 2190/94 και σε καμία περίπτωση τη διαδικασία έγκρισης αυτών.

Με την παρ. 22 του άρθρου 12 του ν. 4071/2012(ΦΕΚ 85/11-4-2012) «Ρυθμίσεις για την τοπική ανάπτυξη, την αυτοδιοίκηση και την αποκεντρωμένη διοίκηση Ενσωμάτωση Οδηγίας 2009/50/ΕΚ.» συμπληρώθηκε η παρ. 20 α του άρθρου 9 του ν. 4057/2012 (ΦΕΚ 54/14-3-2012) «Πειθαρχικό Δίκαιο Δημοσίων Πολιτικών Διοικητικών Υπαλλήλων και Υπαλλήλων Νομικών Προσώπων Δημοσίου Δικαίου» και αποσαφηνίστηκε ότι δεν απαιτείται η προηγούμενη έγκριση της ΠΥΣ 33/2006 (Α' 280) της πρόσληψης των υδρονομέων και εφαρμόζονται οι διατάξεις του άρθρου 211 του Ν.3584/2007.

Σύμφωνα λοιπόν με το άρθρο 211 του ν. 3584/07 "ΚΩΔΙΚΑΣ ΚΑΤΑΣΤΑΣΗΣ ΔΗΜΟΤΙΚΩΝ ΚΑΙ ΚΟΙΝΟΤΙΚΩΝ ΥΠΑΛΛΗΛΩΝ": « Η πρόσληψη υδρονομέων άρδευσης στους Ο.Τ.Α. διέπεται, αποκλειστικώς, από τις ειδικές ρυθμίσεις του από 28.3/15.4.1957 Β.Δ. «Περί της αστυνομίας επί των Αρδευτικών Υδάτων» (ΦΕΚ 60 Α'), όπως ισχύει. Η πρόσληψη του προσωπικού του παρόντος άρθρου δεν υπάγεται στη διαδικασία έγκρισης της ΠΥΣ 33/2006 (ΦΕΚ 280 Α'), όπως ισχύει, και ενεργείται κατά παρέκκλιση των διατάξεων του Ν. 2190/1994, όπως ισχύουν».

Δεδομένου ότι αφενός με τις διατάξεις του άρθρου 21 του Ν. 3938/2011 (ΦΕΚ 61/31-3-2011) καταργήθηκε η Ελληνική Αγροφυλακή με τις υπηρεσίες της σε όλη τη χώρα , και αφετέρου το Αγρονομικό Συμβούλιο ήδη έχει καταστεί αναρμόδιο να αποφανθεί για την πρόσληψη υδρονομέων άρδευσης, σύμφωνα με τις διατάξεις του άρθρου 10 του Ν. 3585/2007, εν αντιθέσει με τις παλαιότερες διατάξεις του από 28.3/15-4-1957 βασιλικού διατάγματος, σε συνδυασμό με αυτές των άρθρων 25-28 του π.δ 543/1977, η πρόσληψη των υδρονομέων άρδευσης θα γίνεται εφεξής με έγκριση του Γενικού Γραμματέα Αποκεντρωμένης Διοίκησης, τηρούμενης κατά τα λοιπά της διαδικασίας που προβλέπεται στο σχετικό βασιλικό διάταγμα «Περί αστυνομίας επί των αρδευτικών υδάτων», στο οποίο  προσδιορίζονται ζητήματα όπως, η διαδικασία πρόσληψης, ο αριθμός των υδρονομέων, τα καθήκοντά τους, το διάστημα της αρδευτικής περιόδου κατά την οποία προσλαμβάνονται, καθώς και οι πόροι από τους οποίους καταβάλλεται η αμοιβή τους. Η επέκταση της εξαίρεσης και στην κατηγορία αυτή δικαιολογείται από τα ιδιαίτερα καθήκοντα που ασκούν κατά την αρδευτική περίοδο, το ειδικό ωράριο εργασίας τους, καθ' όλο το εικοσιτετράωρο, τις συνθήκες εργασίας τους κλπ.

Να σημειωθεί σε αυτό το σημείο ότι το προσωπικό των κατά τόπους αρμόδιων Δασικών Υπηρεσιών, στα πλαίσια των αρμοδιοτήτων τους, συνεχίζουν να ασκούν τα καθήκοντα τους ως προς την πρόληψη και καταστολή αξιόποινων πράξεων επί των αρδευτικών υδάτων, σύμφωνα με τις διατάξεις του άρθρου 3 παρ. 1 του Ν. 3585/2007 και του άρθρου 41 του ιδίου νόμου.

Το άρθρο 4, παρ.1, του  Β.Δ 283/15-4-1957 ορίζει ότι:

«Αι τοπικαί επιτροπαί αρδεύσεως, τα διοικητικά συμβούλια των αναγκ. συνεταιρισμών εγγείων βελτιώσεων, τα δημοτικά και τα κοινοτικά συμβούλια και αι διοικήσεις των νομικών προσώπων ή των άλλων Οργανισμών αποφαίνονται εκάστοτε, εκάστη δια τα υπό την διοίκησιν και την διαχείρισιν αυτής υπαγόμενα αρδευτικά ύδατα, αν η διανομή των υδάτων και η φύλαξις των έργων θα ενεργήται δι' ιδίων υδρονομικών οργάνων ή τας αρμοδιότητας τούτων θα ασκώσι προσθέτως οι αγροφύλακες.»

Το άρθρο 4 παρ.2  του ίδιου Β.Δ  ορίζει πως το Δημοτικό Συμβούλιο πρέπει να καθορίζει με απόφαση του:

1.Το χρόνο έναρξης και λήξης της αρδευτικής περιόδου  
2.Τον αριθμό των θέσεων υδρονομέων ή εποπτών υδρονομέων,   
3.Τον τομέα για τον οποίο προορίζεται κάθε θέση,   
4.Την αμοιβή του κάθε οργάνου.  
Προκειμένου λοιπόν να προχωρήσουμε στις προβλεπόμενες διαδικασίες πρόσληψης υδρονομέων άρδευσης, καλείται το Δημοτικό Συμβούλιο να αποφασίσει για την αναγκαιότητα πρόσληψης εποχιακού προσωπικού για την κάλυψη αναγκών ανταποδοτικού χαρακτήρα και ειδικότερα την κάλυψη θέσεων υδρονομέων, τον απαιτούμενο αριθμό που θα απασχοληθούν, τον τρόπο της αμοιβής τους (σύμφωνα με τις διατάξεις του ν. 4024/2011 και την υπ΄αριθμ. 2/13917/0022/17-2-2012 ΚΥΑ) και να καθορίσει την αρδευτική περίοδο.

Ο χρόνος έναρξης της αρδευτικής περιόδου, ορίζεται η 15η Ιουνίου 2018 και ο χρόνος λήξης η 15η Σεπτεμβρίου 2018, που μπορεί να αυξηθεί ή να μειωθεί ανάλογα τις κατά περίπτωση υπάρχουσες ανάγκες και με τις επικρατούσες καιρικές συνθήκες.  
Ο αριθμός των θέσεων των υδρονομέων θα είναι τέσσερις (4).

Κάθε θέση προορίζεται για κάθε τομέα ως κάτωθι :

- Βλαχέρνα –Γραμμενίτσα – Παγοποιείο – αριστερό τμήμα επαρχιακής οδού Άρτας- Γραμμενίτσας, ένας (1) Υδρονομέας.  
- Γραμμενίτσα – Αμπέλια – Βάλτος Ταφίκη – Λυγαριά Γραμμενίτσας, ένας (1) Υδρονομέας.  
- Δεξιό τμήμα επαρχιακής οδού Άρτας – Γραμμενίτσας- Βάλτος Πασσιά και περιοχή Ρόκκας, ένας (1) Υδρονομέας.

- Παντάνασσα – Καμπή – Αμμότοπος ένας (1) Υδρονομέας.

Τα υδρονομικά όργανα αμείβονταν σύμφωνα με τις διατάξεις του Ν.3205/03 (σχετ. η με αριθ.183/2010 πράξη του Ι τμήματος του Ελεγκτικού Συνεδρίου) και άρα σήμερα με βάση το Ν. 4024/11 «Συνταξιοδοτικές ρυθμίσεις, ενιαίο μισθολόγιο-βαθμολόγιο, εργασιακή εφεδρεία και άλλες διατάξεις….» και την κατ’ εξουσιοδότηση αυτού εκδοθείσα 2/13917/0022/17-2-2012 ΚΥΑ (ΦΕΚ 414/Β/23-2-2012), ύστερα από σχετική απόφαση του Δ.Σ, και η αμοιβή τους δεν βαρύνει το Δημόσιο προϋπολογισμό αλλά τους ωφελούμενους που καταβάλουν το καθορισμένο τέλος άρδευσης.

Η αμοιβή των υδρονομέων, για το συνολικό διάστημα της απασχόλησής τους, θα προκαλέσει δαπάνη σε βάρος του προϋπολογισμού τρέχοντος έτους, συνολικού ποσού 12.170,00€ (Κ.Α. 25-6041 ποσό 9.720,00 για αποδοχές & στον Κ.Α. 25-6054 ποσό 2.450, 00 για εργοδοτικές εισφορές).

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α. Τη διανομή και φύλαξη των υδάτων άρδευσης για την άρδευση του έτους 2017, με υδρονομικά όργανα του Δήμου.

Β.- Καθορίζει:  
1) Ο χρόνος έναρξης της αρδευτικής περιόδου, ορίζεται η 15η Ιουνίου 2018 και ο χρόνος λήξης η 15η Σεπτεμβρίου 2018, που μπορεί να αυξηθεί ή να μειωθεί ανάλογα τις κατά περίπτωση υπάρχουσες ανάγκες και με τις επικρατούσες καιρικές συνθήκες.  
2) Ο αριθμός των θέσεων των υδρονομέων θα είναι τέσσερις (4).  
Κάθε θέση προορίζεται για κάθε τομέα ως κάτωθι :  
- Βλαχέρνα –Γραμμενίτσα – Παγοποιείο – αριστερό τμήμα επαρχιακής οδού Άρτας- Γραμμενίτσας,

ένας (1) Υδρονομέας.  
- Γραμμενίτσα – Αμπέλια – Βάλτος Ταφίκη – Λυγαριά Γραμμενίτσας,

ένας (1) Υδρονομέας.  
- Δεξιό τμήμα επαρχιακής οδού Άρτας – Γραμμενίτσας- Βάλτος Πασσιά και περιοχή Ρόκκας,

ένας (1) Υδρονομέας.  
- Παντάνασσα – Καμπή – Αμμότοπος

ένας (1) Υδρονομέας.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 128/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**