

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 112/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΨΒΛ5ΩΨΑ-Ξ3Μ** | **«Τροποποίηση Οργανισμού Εσωτερικής Υπηρεσίας Δήμου Αρταίων (αριθμ. 3/2018 Α.Ε.Ε.)»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 10ο τακτικό θέμα της ημερήσιας διάταξης «Τροποποίηση Οργανισμού Εσωτερικής Υπηρεσίας Δήμου Αρταίων (αριθμ. 3/2018 Α.Ε.Ε.)» έθεσε υπόψη του Συμβουλίου την αριθμ. 3/2018 Α.Ε.Ε. και στη συνέχεια έδωσε το λόγο στον Γενικό Γραμματέα του Δήμου κ. Σερβετά ο οποίος παίρνοντας το λόγο έθεσε υπόψη του Συμβουλίου τα εξής:

Με την υπ’αρ. 142152 Απόφαση του Συντονιστή της Αποκεντρωμένης Διοίκησης Ηπείρου- Δυτικής Μακεδονίας (ΦΕΚ Β΄3464/4-10-2017),εγκρίθηκε ο νέος ΟΕΥ του Δήμου Αρταίων.

Όμως κατά την εφαρμογή του νέου ΟΕΥ εντοπίστηκαν κάποια προβλήματα και δυσλειτουργίες, που σχετίζονται κυρίως με την εφαρμογή του Ν.4369/2016 για το νέο σύστημα αξιολόγησης υπαλλήλων καθώς και με την αναγκαιότητα ταχείας ωρίμανσης και υλοποίησης προτάσεων χρηματοδοτούμενων έργων, με δεδομένο πλέον το άνοιγμα πολλών προσκλήσεων χρηματοδότησης από το ΕΣΠΑ αλλά και από άλλες πηγές.

Συγκεκριμένα τα προβλήματα που έχουν εντοπιστεί αφορούν τα εξής:

* Σύμφωνα με τις απαιτήσεις του Ν.4369/2016 που αφορά το νέο σύστημα αξιολόγησης υπαλλήλων, δημιουργείται πρόβλημα με την αξιολόγηση των υπαλλήλων που είναι τοποθετημένοι στις Αποκεντρωμένες Υπηρεσίες των Δημοτικών Ενοτήτων, καθώς σύμφωνα με τον ΟΕΥ, εξασκούν πολλά διαφορετικά καθήκοντα που υπάγονται διοικητικά στις αντίστοιχες Κεντρικές Υπηρεσίες του Δήμου. Ως εκ τούτου, βάσει των καθηκόντων, απευθύνονται σε πολλούς διαφορετικούς προϊστάμενους με αποτέλεσμα να μη μπορεί να καθοριστεί ποιος εξ αυτών έχει την ευθύνη της αξιολόγησής τους.

Για τον λόγο αυτό, αλλά και για τον καλύτερο έλεγχο και συντονισμό όλων των Αποκεντρωμένων Υπηρεσιών, προτείνεται αυτές να ενταχθούν σε μια ενιαία αυτοτελή οργανική μονάδα επιπέδου Τμήματος που θα υπάγεται απευθείας στο Δήμαρχο.

* Ο Δήμος μας έχει εντάξει και υλοποιεί με πόρους του ΕΣΠΑ, σημαντικές δομές κοινωνικής προστασίας (Συμβουλευτική Δομή Αντιμετώπισης της Βίας κατά των Γυναικών, Κέντρο Κοινότητας, Κοινωνικό Παντοπωλείο-Φαρμακείο-Συσσίτιο) ωριμάζοντας παράλληλα την υποβολή προτάσεων και για νέες (Συμβουλευτική Δομή για την Άνοια, Κοινωνική Ένταξη Ρομά κ.α.). Η υλοποίηση των εν λόγω δομών έχει αποδειχθεί πολύ σύνθετη και απαιτεί πολύ στενή παρακολούθηση και αξιολόγηση του φυσικού αντικειμένου και πολύ καλό συντονισμό μεταξύ των εμπλεκόμενων Υπηρεσιών του Δήμου.

Για τον λόγο αυτό, κρίνεται αναγκαία η δημιουργία οργανικής μονάδας επιπέδου Τμήματος που θα αναλάβει τόσο τις διαδικασίες ωρίμανσης προτάσεων χρηματοδότησης όσο και υλοποίησης του φυσικού αντικειμένου όλων των κοινωνικών δομών που λειτουργεί ή σκοπεύει να λειτουργήσει ο Δήμος. Το Τμήμα αυτό προτείνεται να υπαχθεί στη Διεύθυνση Κοινωνικής Μέριμνας, Παιδείας και Αθλητισμού.

* Το παράλληλο άνοιγμα πολλών προσκλήσεων χρηματοδότησης από το ΕΣΠΑ αλλά και από άλλες χρηματοδοτικές πηγές, δημιουργεί πολλές ευκαιρίες για την υλοποίηση σημαντικών αναπτυξιακών έργων που ο Δήμος θα πρέπει να είναι σε θέση να εκμεταλλευτεί στο έπακρο. Δεδομένης όμως, της υποστελέχωσης νευραλγικών Υπηρεσιών, λόγω των αθρόων συνταξιοδοτήσεων και του παγώματος των προσλήψεων τα τελευταία έτη, αλλά και των στενών προθεσμιών και των μεγάλων απαιτήσεων που παρουσιάζουν οι φάκελοι υποβολής, ο Δήμος αδυνατεί να ωριμάσει με ιδίους ανθρώπινους πόρους προτάσεις για όλες τις σημαντικές προσκλήσεις που τον αφορούν.

Για το λόγο αυτό προτείνεται, να προστεθεί στις αρμοδιότητες του Τμήματος Προγραμματισμού, Οργάνωσης και Απασχόλησης, η δυνατότητα να αναλαμβάνει τη διαδικασία εκπόνησης εξειδικευμένων στρατηγικών σχεδίων και συμβουλευτικών προτάσεων, από εξωτερικούς αναδόχους, που στοχεύουν στην ταχεία ωρίμανση προτάσεων χρηματοδότησης για την ένταξη και υλοποίηση αναπτυξιακών έργων και δράσεων σε όλα τα διαθέσιμα χρηματοδοτικά εργαλεία.

Επίσης, εν όψει της έναρξης του ενιαίου συστήματος κινητικότητας στους Δήμους, προτείνεται να προβλεφθεί μια κενή οργανική θέση στον κλάδο ΤΕ Εικονοληπτών για την δημιουργία προοπτικής στελέχωσης του Γραφείου Τύπου με παράλληλη μείωση των κενών οργανικών στον κλάδο ΤΕ Κοινωνικής Εργασίας κατά μία (1) θέση.

Τέλος, για την κάλυψη εποχικών ή άλλων έκτακτων αναγκών της Πολεοδομίας και της Τεχνικής Υπηρεσίας προτείνεται να προβλεφθούν τρεις (3) θέσεις ΠΕ Πολιτικού Μηχανικού, ενώ για την Υπηρεσία Πρασίνου δύο (2) θέσεις ΔΕ Δενδροκηπουρών. Οι θέσεις αυτές θα είναι με σχέση εργασίας ιδιωτικού δικαίου αορίστου χρόνου (ΙΔΑΧ).

Με βάσει τα παραπάνω προτείνεται η τροποποίηση του ΟΕΥ του Δήμου ως εξής:

* Στο τέλος της Ενότητας Α, του Άρθρου 1, προστίθεται το εδάφιο: «9. Αυτοτελές Τμήμα Αποκεντρωμένων Υπηρεσιών Δημοτικών Ενοτήτων»
* Στο τέλος της Ενότητας Ε, του Άρθρου 1, προστίθεται το εδάφιο: «Γ) Τμήμα Υλοποίησης Προγραμμάτων Κοινωνικής Προστασίας»
* Η πρώτη παράγραφος του Άρθρου 2 αντικαθίσταται ως εξής: «Οι Αποκεντρωμένες Υπηρεσίες του Δήμου είναι εγκατεστημένες στην έδρα δημοτικών ενοτήτων, εξυπηρετούν τις δημοτικές / τοπικές κοινότητες της ενότητας και περιλαμβάνουν υπηρεσίες οι οποίες υπάγονται διοικητικά στο Αυτοτελές Τμήμα Αποκεντρωμένων Υπηρεσιών Δημοτικών Ενοτήτων. Οι αρμοδιότητες του Τμήματος αυτού περιγράφονται στο Κεφάλαιο 2.2 του παρόντος (Άρθρο 20 έως και Άρθρο 23)»
* Στην περίπτωση 4) του εδαφίου Α. του άρθρου 11 προστίθεται η παράγραφος:

«Στο πλαίσιο αυτό αναλαμβάνει όλη τη διαδικασία εκπόνησης εξειδικευμένων στρατηγικών σχεδίων και συμβουλευτικών προτάσεων, από εξωτερικούς αναδόχους, που στοχεύουν στην ταχεία ωρίμανση προτάσεων χρηματοδότησης για την ένταξη και υλοποίηση αναπτυξιακών έργων και δράσεων σε όλα τα διαθέσιμα χρηματοδοτικά εργαλεία».

* Στο Άρθρο 15, διορθώνεται η αρίθμηση γράμματος της παραγράφου: «Γ. Αρμοδιότητας Τμήματος Παιδείας, Δια βίου Μάθησης, Αθλητισμού και Νέας Γενιάς», στο ορθό: «Β. Αρμοδιότητας Τμήματος Παιδείας, Δια βίου Μάθησης, Αθλητισμού και Νέας Γενιάς»,
* Στο τέλος του Άρθρου 15, προστίθενται εξής οι παράγραφοι:

«Γ. Αρμοδιότητες Τμήματος Υλοποίησης Κοινωνικών Προγραμμάτων

1) Ενημερώνεται συνεχώς και εισηγείται τη συμμετοχή του Δήμου σε χρηματοδοτούμενα προγράμματα (όπως: δομή καταπολέμησης βίας κατά των γυναικών, κοινωνικό παντοπωλείο, κοινωνικό φαρμακείο, δομή συσσιτίου, κέντρο κοινότητας, κοινωνική ένταξη Ρομά κ.α.) που αφορούν ευάλωτες κοινωνικά ομάδες.

2) Μεριμνά, σε συνεργασία και με το Τμήμα Προγραμματισμού, Οργάνωσης και Απασχόλησης, για την ετοιμασία προτάσεων προς τους αρμόδιους φορείς για την ανάληψη από το Δήμο της ευθύνης οργάνωσης και υλοποίησης των ανωτέρω προγραμμάτων και προωθεί τις προτάσεις για έγκρισή τους.

3) Οργανώνει την εφαρμογή των ανωτέρω προγραμμάτων μετά την ανάθεσή τους στο Δήμο και μεριμνά για την αποτελεσματικότερη και αποδοτικότερη υλοποίησή τους εξασφαλίζοντας τους αναγκαίους και κατάλληλους ανθρώπινους και τεχνικούς πόρους.

4) Παρακολουθεί την κατάλληλη υλοποίηση των ανωτέρω προγραμμάτων και συντάσσει και υποβάλλει τους αναγκαίους απολογισμούς.

5) Συνεργάζεται με άλλα εμπλεκόμενα κατά περίπτωση Τμήματα της Διεύθυνσης ή άλλων Διευθύνσεων του Δήμου για την υλοποίηση των ανωτέρω προγραμμάτων, αξιοποιώντας την τεχνογνωσία, την εμπειρία και τους ανθρώπινους πόρους που μπορούν να διαθέσουν».

* Στον πίνακα οργανικών θέσεων Κλάδου ΤΕ, της παραγράφου 3, του Άρθρου 28, μειώνονται οι κενές οργανικές στον κλάδο ΤΕ Κοινωνικής Εργασίας κατά μία (1) θέση, διαμορφούμενες τελικά σε μία (1) από δύο (2), με ταυτόχρονη εισαγωγή στον ίδιο πίνακα νέας εγγραφής, με μία (1) κενή οργανική θέση στον κλάδο ΤΕ Εικονοληπτών.
* Στον πίνακα ειδικοτήτων, του Άρθρου 30, προστίθενται δύο νέες εγγραφές ως εξής:

|  |  |
| --- | --- |
| ΕΙΔΙΚΟΤΗΤΑ | ΑΡΙΘΜΟΣ ΘΕΣΕΩΝ |
| ΠΕ Πολιτικών Μηχανικών | 3 |
| ΔΕ Δενδροκηπουρών | 2 |

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού  έλαβε υπόψη τις διατάξεις του Ν.3463/06, Ν.3852/10, την αριθμ. 3/2018 απόφαση της Ε.Ε. την εισήγηση και γενομένης ψηφοφορίας κατά την οποία η κα Κιτσαντά και ο κ. Ξυλογιάννης ψήφισαν ΛΕΥΚΟ

**ΑΠΟΦΑΣΙΖΕI ΚΑΤΑ ΠΕΙΟΨΗΦΙΑ**

Α. Την τροποποίηση του Οργανισμού Εσωτερικής Υπηρεσίας Δήμου Αρταίων σύμφωνα με την αριθμ. 3/2018 απόφαση της Εκτελεστικής Επιτροπής ως εξής:

* Στο τέλος της Ενότητας Α, του Άρθρου 1, προστίθεται το εδάφιο:

«9. Αυτοτελές Τμήμα Αποκεντρωμένων Υπηρεσιών Δημοτικών Ενοτήτων»

* Στο τέλος της Ενότητας Ε, του Άρθρου 1, προστίθεται το εδάφιο:

«Γ) Τμήμα Υλοποίησης Προγραμμάτων Κοινωνικής Προστασίας»

* Η πρώτη παράγραφος του Άρθρου 2 αντικαθίσταται ως εξής:

«Οι Αποκεντρωμένες Υπηρεσίες του Δήμου είναι εγκατεστημένες στην έδρα δημοτικών ενοτήτων, εξυπηρετούν τις δημοτικές / τοπικές κοινότητες της ενότητας και περιλαμβάνουν υπηρεσίες οι οποίες υπάγονται διοικητικά στο Αυτοτελές Τμήμα Αποκεντρωμένων Υπηρεσιών Δημοτικών Ενοτήτων. Οι αρμοδιότητες του Τμήματος αυτού περιγράφονται στο Κεφάλαιο 2.2 του παρόντος (Άρθρο 20 έως και Άρθρο 23)»

* Στην περίπτωση 4) του εδαφίου Α. του άρθρου 11 προστίθεται η παράγραφος:

«Στο πλαίσιο αυτό αναλαμβάνει όλη τη διαδικασία εκπόνησης εξειδικευμένων στρατηγικών σχεδίων και συμβουλευτικών προτάσεων, από εξωτερικούς αναδόχους, που στοχεύουν στην ταχεία ωρίμανση προτάσεων χρηματοδότησης για την ένταξη και υλοποίηση αναπτυξιακών έργων και δράσεων σε όλα τα διαθέσιμα χρηματοδοτικά εργαλεία».

* Στο Άρθρο 15, διορθώνεται η αρίθμηση γράμματος της παραγράφου:

«Γ. Αρμοδιότητας Τμήματος Παιδείας, Δια βίου Μάθησης, Αθλητισμού και Νέας Γενιάς», στο ορθό: «Β. Αρμοδιότητας Τμήματος Παιδείας, Δια βίου Μάθησης, Αθλητισμού και Νέας Γενιάς»,

* Στο τέλος του Άρθρου 15, προστίθενται εξής οι παράγραφοι:

«Γ. Αρμοδιότητες Τμήματος Υλοποίησης Κοινωνικών Προγραμμάτων

1) Ενημερώνεται συνεχώς και εισηγείται τη συμμετοχή του Δήμου σε χρηματοδοτούμενα προγράμματα (όπως: δομή καταπολέμησης βίας κατά των γυναικών, κοινωνικό παντοπωλείο, κοινωνικό φαρμακείο, δομή συσσιτίου, κέντρο κοινότητας, κοινωνική ένταξη Ρομά κ.α.) που αφορούν ευάλωτες κοινωνικά ομάδες.

2) Μεριμνά, σε συνεργασία και με το Τμήμα Προγραμματισμού, Οργάνωσης και Απασχόλησης, για την ετοιμασία προτάσεων προς τους αρμόδιους φορείς για την ανάληψη από το Δήμο της ευθύνης οργάνωσης και υλοποίησης των ανωτέρω προγραμμάτων και προωθεί τις προτάσεις για έγκρισή τους.

3) Οργανώνει την εφαρμογή των ανωτέρω προγραμμάτων μετά την ανάθεσή τους στο Δήμο και μεριμνά για την αποτελεσματικότερη και αποδοτικότερη υλοποίησή τους εξασφαλίζοντας τους αναγκαίους και κατάλληλους ανθρώπινους και τεχνικούς πόρους.

4) Παρακολουθεί την κατάλληλη υλοποίηση των ανωτέρω προγραμμάτων και συντάσσει και υποβάλλει τους αναγκαίους απολογισμούς.

5) Συνεργάζεται με άλλα εμπλεκόμενα κατά περίπτωση Τμήματα της Διεύθυνσης ή άλλων Διευθύνσεων του Δήμου για την υλοποίηση των ανωτέρω προγραμμάτων, αξιοποιώντας την τεχνογνωσία, την εμπειρία και τους ανθρώπινους πόρους που μπορούν να διαθέσουν».

* Στον πίνακα οργανικών θέσεων Κλάδου ΤΕ, της παραγράφου 3, του Άρθρου 28, μειώνονται οι κενές οργανικές στον κλάδο ΤΕ Κοινωνικής Εργασίας κατά μία (1) θέση, διαμορφούμενες τελικά σε μία (1) από δύο (2), με ταυτόχρονη εισαγωγή στον ίδιο πίνακα νέας εγγραφής, με μία (1) κενή οργανική θέση στον κλάδο ΤΕ Εικονοληπτών.
* Στον πίνακα ειδικοτήτων, του Άρθρου 30, προστίθενται δύο νέες εγγραφές ως εξής:

|  |  |
| --- | --- |
| ΕΙΔΙΚΟΤΗΤΑ | ΑΡΙΘΜΟΣ ΘΕΣΕΩΝ |
| ΠΕ Πολιτικών Μηχανικών | 3 |
| ΔΕ Δενδροκηπουρών | 2 |

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.112/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**