

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 114/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΩΓΦΚΩΨΑ-0ΓΙ** | **«Διαγραφή ποσών από λάθος χρέωση και επιστροφή αχρεωστήτως καταβληθέντων»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 12ο τακτικό θέμα της ημερήσιας διάταξης «Διαγραφή ποσών από λάθος χρέωση και επιστροφή αχρεωστήτως καταβληθέντων» έδωσε το λόγο στον Αντιδήμαρχο κ. Χριστόφορο Σιαφάκα ο οποίος παίρνοντας το λόγο έθεσε υπόψη του Συμβουλίου τα εξής:

Με τις διατάξεις του άρθρου 174 του Ν. 3463/2006 ‘Κάθε είδους χρέη προς τους Δήμους και τις Κοινότητες διαγράφονται ολόκληρα ή εν μέρει:

α) Όταν οι οφειλέτες απεβίωσαν χωρίς να αφήσουν περιουσία ή οι κληρονόμοι τους αποποιήθηκαν την κληρονομιά.

β) Όταν οι οφειλέτες δεν έχουν καθόλου περιουσία και η επιδίωξη της είσπραξης δεν έφερε  κανένα αποτέλεσμα επί τρία χρόνια, αφότου έληξε η χρήση κατά την οποία βεβαιώθηκαν.

γ) Όταν οι οφειλέτες δεν έχουν περιουσία και είναι αγνώστου διαμονής, εφόσον οι  προσπάθειες, που έγιναν επί μία τριετία για την ανεύρεση της διαμονής τους, δεν έφεραν  αποτέλεσμα, και

δ) Όταν η εγγραφή στους οριστικούς βεβαιωτικούς καταλόγους δημοτικών ή κοινοτικών φόρων,  τελών, δικαιωμάτων και εισφορών έγινε κατά τρόπο προφανώς λανθασμένο ως προς τη φορολογητέα ύλη ή το πρόσωπο του φορολογουμένου ή όταν έγινε λανθασμένη πολλαπλή εγγραφή  για το ίδιο είδος εσόδου και για το ίδιο πρόσωπο.

Η διαγραφή των χρεών γίνεται με απόφαση του Δημοτικού ή Κοινοτικού Συμβουλίου.

1. Με το αρ.27006/11-7-2017 συμφωνητικό μίσθωσης ο Δήμος Αρταίων εκμίσθωσε στον Χαραλάμπους Ευάγγελο του Ιωάννη με ΑΔΤ ΑΗ245810 και Α.Φ.Μ. 151992454 αγροτική Δημοτική έκταση 18,4 στρ. στη θέση «Γύρες» της Τ.Κ. Ανέζας έως την 10η Ιουλίου 2021.

Με τον αρ. κατ. 26461/2018 χρεώθηκε, εκ παραδρομής για μισθώματα δημοτικής έκτασης Τ.Κ. Ανέζας στη θέση «Γύρες» με το ποσό των τετρακοσίων εξήντα δύο ευρώ και τριάντα λεπτά (462,30€), και που αφορά το δεύτερο μισθωτικό έτος από 11/07/2018 έως 10/07/2019. Σύμφωνα με τη παράγραφο 1 του άρθρου 4 του αριθμ. 27006/11-07-2017 συμφωνητικό μίσθωσης, ο μισθωτής θα καταβάλει το μίσθωμα μέχρι και τον Μάρτιο κάθε μισθωτικού έτους προσκομίζοντας είτε μετρητά είτε επιταγή αναγνωρισμένης Τράπεζας ή Τραπεζικού ιδρύματος.

**Λαμβάνοντας υπόψη τα ανωτέρω, εισηγούμαστε** τη διαγραφή του ποσού των 462,30€, από τον Χαραλάμπους Ευάγγελο του Ιωάννη με ΑΔΤ ΑΗ245810 και Α.Φ.Μ. 151992454 που αφορά χρέωση για το μισθωτικό έτος από 11/07/2018 έως 10/07/2019, λόγω εκ παραδρομής εγγραφής.

1. Με το αρ. 33100/01-09-2017 συμφωνητικό μίσθωσης ο Δήμος Αρταίων

εκμίσθωσε Στέργιο Κωνσταντίνο του Ιωάννη με ΑΔΤ ΑΖ744645 και Α.Φ.Μ. 159535876 αγροτική Σχολική έκταση 70 στρ. στη θέση «Μουσιάς ή Λιβάδι» στην Τ.Κ. Ράχης έως την 31η Αυγούστου 2021.

Με τον αρ. κατ. 26461/2018 χρεώθηκε, εκ παραδρομής για μισθώματα δημοτικής έκτασης Τ.Κ. Ράχης στη θέση «Μουσιάς ή Λιβάδι» με το ποσό των τριών χιλιάδων πεντακοσίων δέκα οκτώ ευρώ και είκοσι λεπτά (3.518,20€) και που αφορά το δεύτερο μισθωτικό έτος από 01/09/2018 έως 31/08/2019.

Σύμφωνα με τη παράγραφο 1 του άρθρου 4 του αριθμ. 27006/11-07-2017 συμφωνητικού μίσθωσης, ο μισθωτής θα καταβάλει το μίσθωμα μέχρι και τον Μάρτιο κάθε μισθωτικού έτους προσκομίζοντας είτε μετρητά είτε επιταγή αναγνωρισμένης Τράπεζας ή Τραπεζικού ιδρύματος.

**Λαμβάνοντας υπόψη τα ανωτέρω, εισηγούμαστε** τη διαγραφή του ποσού των 3.518,20€ από τον Στέργιο Κωνσταντίνο του Ιωάννη με Α.Φ.Μ. 057784790 που αφορά χρέωση για το μισθωτικό έτος από 01/09/2018 έως 31/08/2019, λόγω εκ παραδρομής εγγραφής.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Τη διαγραφή του ποσού των 462,30€, από τον Χαραλάμπους Ευάγγελο του Ιωάννη με ΑΔΤ ΑΗ245810 και Α.Φ.Μ. 151992454 που αφορά χρέωση για το μισθωτικό έτος από 11/07/2018 έως 10/07/2019, λόγω εκ παραδρομής εγγραφής.

Β.- Τη διαγραφή του ποσού των 3.518,20€ από τον Στέργιο Κωνσταντίνο του Ιωάννη με Α.Φ.Μ. 057784790 που αφορά χρέωση για το μισθωτικό έτος από 01/09/2018 έως 31/08/2019, λόγω εκ παραδρομής εγγραφής.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 114/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**