

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 113/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΨΓ1ΙΩΨΑ-Ω6Ρ** | **«Αναμόρφωση προϋπολογισμού (αριθμ.101/2018 Α.Ο.Ε.)»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 11ο τακτικό θέμα της ημερήσιας διάταξης «Αναμόρφωση προϋπολογισμού (αριθμ.101/2018 Α.Ο.Ε.)» έθεσε υπόψη του Συμβουλίου την παραπάνω απόφαση και στη συνέχεια έδωσε το λόγο στον Αντιδήμαρχο κ. Χριστόφορο Σιαφάκα για περαιτέρω διευκρινίσεις .

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την αριθμ. 101/2018 Α.Ο.Ε

**ΑΠΟΦΑΣΙΖΕΙ  ΟΜΟΦΩΝΑ**

Α.- Την αναμόρφωση του προϋπολογισμού του οικ. έτους 2018, ως κατωτέρω:

1. Την εγγραφή πίστωσης 300.000,00 € στον ΚΑ 1322.007 με τίτλο Επιχορήγηση για το έργο ‘Αντιμεπτώπιση ζημιών και καταστροφών που προκλήθηκαν από θεομηνίες τους μήνες Νοέμβριο-Δεκέμβριο 2017 (ΣΑΕΠ 055)’ στο σκέλος των εσόδων του προυπολογισμού του Δήμου έτους 2018 και εγγραφή ισόποσης πίστωσης στο σκέλος των εξόδων και στον ΚΑ 64-7323.007 με τίτλο Αντιμεπτώπιση ζημιών και καταστροφών που προκλήθηκαν από θεομηνίες τους μήνες Νοέμβριο-Δεκέμβριο 2017 (ΣΑΕΠ 055) δημιουργώνας νέο ΚΑ.
2. Την μεταφορά πίστωσης 100,00 € από τον ΚΑ 9111 (αποθεματικό κεφάλαιο) στον ΚΑ 70-6162.009 με τίτλο Εκπόνηση εργασίας συμβουλευτικής υποστήριξης για την προώθηση της απασχόλησης στον Δήμο Αρταίων’ ενισχύοντας αυτόν
3. Την μεταφορά πίστωσης 4.700,00 € από τον ΚΑ 9111 (αποθεματικό κεφάλαιο) στον ΚΑ 40-6041 με τίτλο Τακτικές αποδοχές υπαλλήλων ορισμένου χρόνου ενισχύοντας αυτόν
4. Την μεταφορά πίστωσης 1.000,00 € από τον ΚΑ 9111 (αποθεματικό κεφάλαιο)στον ΚΑ 40-6054 με τίτλο Εργοδοτικές εισφορές υπαλλήλων ορισμένου χρόνου’ ενισχύοντας αυτόν.
5. Την μεταφορά πιστώσεως 1.800,00 € από τον ΚΑ 9111 (αποθεματικό κεφάλαιο) στον ΚΑ 00-6162.004 με τίτλο Υπηρεσία παρακολούθησης των οχημάτων με εγκατεστημένο GPS μέσω διαδικτυακής εφαρμογής ενισχύοντας αυτόν
6. Την μεταφορά πίστωσης 10.000,00 € από τον ΚΑ 9111 (αποθεματικό κεφάλαιο) στον ΚΑ 10-7134.001 με τίτλο Προμήθεια Η/Υ,εκτυπωτών και ηλεκτρονικών συγκροτημάτων Δήμου Αρταίων ενισχύοντας αυτόν.
7. Την αφαίρεση ποσού 100.000,00 € από τον ΚΑ 1321.011 του σκέλους των εσόδων με τίτλο Επιχορήγηση από Περιφέρεια Ηπείρου για υλοποίηση προγραμματικής σύμβασης με ΔΕΥΑΑ για την εκτέλεση του έργου Κατασκευή τμημάτων του δικτύου ύδρευσης οικισμού Γλυκορίζου Δήμου Αρταίων (ΣΑΕΠ 530-Ηπείρου) και αφαίρεση ισόποσης πίστωσης στον ΚΑ 64-6737.006 του σκέλους των εξόδων με τίτλο Προγραμματική σύμβαση με ΔΕΥΑΑ για εκτέλεση έργου Κατασκευή τμημάτων του δικτύου ύδρευσης οικισμού Γλυκορίζου Δήμου Αρταίων (ΣΑΕΠ 530 Ηπείρου) καταργώντας αυτούς του Κ.Α.
8. Την αναμόρφωση του προϋπολογισμού με την μεταφορά πίστωσης 4.800,00 € από τον ΚΑ 9111 (αποθεματικό κεφάλαιο) στον ΚΑ 30-6262.005 με τίτλο Εργασίες για αντιμετώπιση προβλημάτων φυσικής καταστροφής ενισχύοντας αυτόν
9. Την αλλαγή τίτλου στον ΚΑ 30-6233.002 από ‘Μίσθωση μηχανήματος (γκρέιντερ) για διαμόρφωση αγροτικών δρόμων στην ΔΕ Φιλοθέης, ΔΕ Βλαχερνών και ΔΕ Ξηροβουνίου’ σε ‘Μίσθωση μηχανήματος (γκρέιντερ) για διαμόρφωση αγροτικών δρόμων στην ΔΕ Φιλοθέης, ΔΕ Βλαχερνών’ και προϋπολογισμό δαπάνης 24.800,00 €

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 113/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**