

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 135/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 7ΧΝΤΩΨΑ-Μ5Θ** | **«Αδυναμία εκτέλεσης της εργασίας «Καθαρισμός ακτών Κορωνησίας»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 33ο τακτικό θέμα της ημερήσιας διάταξης «Αδυναμία εκτέλεσης της εργασίας «Καθαρισμός ακτών Κορωνησίας» έδωσε το λόγο στον αρμόδιο αντιδήμαρχο κ. Πανέτα, ο οποίος παίρνοντας το λόγο, έθεσε υπόψη του Συμβουλίου τα εξής :

Σύμφωνα με το άρθρο 61 παρ.1 του Ν. 3979/2011 «για την ηλεκτρονική διακυβέρνηση και λοιπές διατάξεις» ( ΦΕΚ 138/16-6-2011) «Για την παροχή υπηρεσιών …, καθαριότητας κοινόχρηστων χώρων και δημοτικών κτιρίων, ακολουθείται η διαδικασία για τη σύναψη δημόσιων συμβάσεων παροχής υπηρεσιών, που προβλέπεται στις διατάξεις του Π.Δ. 60/2007 (Α΄64) , σε συνδυασμό με τις διατάξεις των άρθρων 209 και 273 του Κ.Δ.Κ. (Ν. 3463/2006)». Δηλαδή χρειάζεται αιτιολογημένη απόφαση του δημοτικού συμβουλίου, η οποία λαμβάνεται με την απόλυτη πλειοψηφία, του συνόλου των μελών και με την οποία τεκμηριώνεται η αδυναμία εκτέλεσης των συγκεκριμένων υπηρεσιών με ίδια μέσα του δήμου καθώς επίσης καθορίζεται το αντικείμενο των παρεχόμενων υπηρεσιών, η διάρκεια και η περιοχή εντός της οποίας παρέχονται οι υπηρεσίες αυτές.

Ο Δήμος μας χρειάζεται να προβεί στην εκτέλεση της εργασίας για τον καθαρισμό των ακτών της Κορωνησίας για το έτος 2018 με **Κ.Α. 70-6262.003**

Ο Δήμος διαθέτει δύο Εκσκαφείς – Φορτωτές (ΜΕ 50728 KOMATSU & ΜΕ 110821 JCB 3CXCSM 4T), ένα πολυμηχάνημα (ΜΕ 50760 RUM) στην Τεχνική Υπηρεσία, έναν ισοπεδωτή – γκρέιντερ KOMATSU ME 50738 και έναν Εκσκαφέα – Φορτωτή ( ΜΕ 90370) στην Υπηρεσία καθαριότητας. Ο εκσκαφέας που ανήκει στην υπηρεσία καθαριότητας είναι διαρκώς απασχολημένος. Επίσης ο εκσκαφέας αυτός είναι παλιός με αποτέλεσμα να παθαίνει συχνά βλάβες και να χρειάζεται να αντικατασταθεί από τους υπόλοιπους εκσκαφείς για όσο χρονικό διάστημα διαρκεί η επισκευή του.

Επίσης οι διαθέσιμοι εκσκαφείς δεν είναι περιστρεφόμενοι ώστε να μπορούν να καθαρίζουν μεγάλες επιφάνειες και καλούνται να αντιμετωπίσουν ακόμη:

1. τα προβλήματα που παρουσιάζονται σε όλη την έκταση του οδικού δικτύου και πρέπει να είναι ένας τουλάχιστον εκσκαφέας σε ετοιμότητα για την αντιμετώπιση τους.

2. τις κατολισθήσεις-κατακρημνίσεις που παρουσιάζονται στην ορεινή περιοχή καθώς και τα πλημμυρικά φαινόμενα που παρατηρούνται στην πεδινή περιοχή που δημιουργούνται κατά τους χειμερινούς μήνες.

Ο καθαρισμός των ακτών Κορωνησίας χρήζει άμεσης επίλυσης καθώς πρέπει να γίνει σε περιορισμένο χρόνο.

Για τους παραπάνω λόγους ο Δήμος αδυνατεί να εκτελέσει την παραπάνω εργασία με ίδια μέσα.

Κατόπιν των ανωτέρω το Δημοτικό Συμβούλιο καλείται να αποφασίσει την αδυναμία εκτέλεσης της ανωτέρω εργασίας για τον καθαρισμό των ακτών της Κορωνησίας.

Συνολικά η διάρκεια των εργασιών προβλέπεται να είναι έξι μήνες.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την αδυναμία εκτέλεσης της εργασίας «Καθαρισμός ακτών Κορωνησίας» με ίδια μέσα διότι:  
Ο Δήμος διαθέτει δύο Εκσκαφείς – Φορτωτές (ΜΕ 50728 KOMATSU & ΜΕ 110821 JCB 3CXCSM 4T), ένα πολυμηχάνημα (ΜΕ 50760 RUM) στην Τεχνική Υπηρεσία, έναν ισοπεδωτή – γκρέιντερ KOMATSU ME 50738 και έναν Εκσκαφέα – Φορτωτή ( ΜΕ 90370) στην Υπηρεσία καθαριότητας. Ο εκσκαφέας που ανήκει στην υπηρεσία καθαριότητας είναι διαρκώς απασχολημένος. Επίσης ο εκσκαφέας αυτός είναι παλιός με αποτέλεσμα να παθαίνει συχνά βλάβες και να χρειάζεται να αντικατασταθεί από τους υπόλοιπους εκσκαφείς για όσο χρονικό διάστημα διαρκεί η επισκευή του.

Επίσης οι διαθέσιμοι εκσκαφείς δεν είναι περιστρεφόμενοι ώστε να μπορούν να καθαρίζουν μεγάλες επιφάνειες και καλούνται να αντιμετωπίσουν ακόμη:

1. τα προβλήματα που παρουσιάζονται σε όλη την έκταση του οδικού δικτύου και πρέπει να είναι ένας τουλάχιστον εκσκαφέας σε ετοιμότητα για την αντιμετώπιση τους.

2. τις κατολισθήσεις-κατακρημνίσεις που παρουσιάζονται στην ορεινή περιοχή καθώς και τα πλημμυρικά φαινόμενα που παρατηρούνται στην πεδινή περιοχή που δημιουργούνται κατά τους χειμερινούς μήνες.

Ο καθαρισμός των ακτών Κορωνησίας χρήζει άμεσης επίλυσης καθώς πρέπει να γίνει σε περιορισμένο χρόνο

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.135/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**