

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 133/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: Ψ1Ζ0ΩΨΑ-Ρ7Μ** | **«Αδυναμία εκτέλεσης εργασιών «Συντήρησης αγροτικών δρόμων από υπάλληλο Δήμου με μηχάνημα έργου ισοπεδωτή – διαμορφωτή γης (γκρέιντερ) ιδιοκτησίας του Δήμου»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 31ο τακτικό θέμα της ημερήσιας διάταξης «Αδυναμία εκτέλεσης εργασιών «Συντήρησης αγροτικών δρόμων από υπάλληλο Δήμου με μηχάνημα έργου ισοπεδωτή – διαμορφωτή γης (γκρέιντερ) ιδιοκτησίας του Δήμου» έδωσε το λόγο στον αρμόδιο αντιδήμαρχο κ. Πανέτα, ο οποίος παίρνοντας το λόγο, έθεσε υπόψη του Συμβουλίου τα εξής :

Ο Δήμος έχει στην διάθεσή του μόνο ένα (1) ισοπεδωτή-διαμορφωτή γης (γκρέϊντερ)(υπ’ αριθμ.ΜΕ50738 μηχάνημα έργου) με χειριστή τον υπάλληλο του Δήμου κ.Κατσίμπρα Δημήτριο. Με το μοναδικό αυτό υπάρχον μηχάνημα έργου ο Δήμος δεν έχει την δυνατότητα να συντηρήσει με τον καλύτερο δυνατό τρόπο όλο το αγροτικό δίκτυο του Δήμου που εκτείνεται σε πολλά χιλιόμετρα στις Δημοτικές Ενότητες Άρτας, Φιλοθέης, Αμβρακικού, Βλαχέρνας και Ξηροβουνίου (με ορισμένες τοπικές κοινότητες απομακρυσμένες και δυσπρόσιτες). Το αγροτικό δίκτυο έχει καταστραφεί σε πολλά σημεία (δημιουργία λακούβων κλπ.) κυρίως λόγω των ισχυρών βροχοπτώσεων και άσχημων καιρικών συνθηκών που επικρατούσαν την χειμερινή περίοδο και της καθημερινής διέλευσης οχημάτων.

Για τους ανωτέρω λόγους είναι αναγκαία η μίσθωση και άλλων δυο (2) ισοπεδωτών-διαμορφωτών γης (γκρέϊντερ) με ιδιώτες χειριστές που θα αναλάβουν την συντήρηση του τμήματος του αγροτικού δικτύου και πιο συγκεκριμένα των κάτωθι κωδικών προϋπολογισμού:

30-6233.001: Μίσθωση μηχανήματος (γκρέιντερ) για διαμόρφωση αγροτικών

δρόμων στην ΔΕ Αμβρακικού και ΔΕ Κωστακιών, ποσού 24.800,00€

30-6233.002: Μίσθωση μηχανήματος (γκρέιντερ) για διαμόρφωση αγροτικών

δρόμων στην ΔΕ Φιλοθέης και ΔΕ Βλαχερνών,

ποσού 24.800,00

Παρακαλούμε για την έγκριση των σχετικών μισθώσεων λόγω αδυναμίας του Δήμου.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την αδυναμία εκτέλεσης της υπηρεσίας με τίτλο «Εργασίες συντήρησης αγροτικών δρόμων Δήμου Αρταίων»  με ίδια μέσα, για τις Δημοτικές Ενότητες Αμβρακικού, Φιλοθέης και Ξηροβουνίου και την εκτέλεσή της από ιδιώτες διότι:

Ο Δήμος έχει στην διάθεσή του μόνο ένα (1) ισοπεδωτή-διαμορφωτή γης (γκρέϊντερ)(υπ’ αριθμ.ΜΕ50738 μηχάνημα έργου) με χειριστή τον υπάλληλο του Δήμου κ.Κατσίμπρα Δημήτριο. Με το μοναδικό αυτό υπάρχον μηχάνημα έργου ο Δήμος δεν έχει την δυνατότητα να συντηρήσει με τον καλύτερο δυνατό τρόπο όλο το αγροτικό δίκτυο του Δήμου που εκτείνεται σε πολλά χιλιόμετρα στις Δημοτικές Ενότητες Άρτας, Φιλοθέης, Αμβρακικού, Βλαχέρνας και Ξηροβουνίου (με ορισμένες τοπικές κοινότητες απομακρυσμένες και δυσπρόσιτες).

Β.- Την μίσθωση και άλλων δυο (2) ισοπεδωτών-διαμορφωτών γης (γκρέϊντερ) με ιδιώτες χειριστές που θα αναλάβουν την συντήρηση του τμήματος του αγροτικού δικτύου και πιο συγκεκριμένα των κάτωθι κωδικών προϋπολογισμού:

30-6233.001: Μίσθωση μηχανήματος (γκρέιντερ) για διαμόρφωση αγροτικών

δρόμων στην ΔΕ Αμβρακικού και ΔΕ Κωστακιών, ποσού 24.800,00€

30-6233.002: Μίσθωση μηχανήματος (γκρέιντερ) για διαμόρφωση αγροτικών

δρόμων στην ΔΕ Φιλοθέης και ΔΕ Βλαχερνών,

ποσού 24.800,00

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 133/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**