

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 132/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: ΨΑΕΒΩΨΑ-Φ1Τ** | **«Αδυναμία εκτέλεσης των εργασιών διαχείρισης ανεπιτήρητων παραγωγικών ζώων (αιγοπροβάτων και βοοειδών) με ιδία μέσα (προσωπικό εγκαταστάσεις και εξοπλισμός) του Δήμου Αρταίων»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 30ο τακτικό θέμα της ημερήσιας διάταξης «Αδυναμία εκτέλεσης των εργασιών διαχείρισης ανεπιτήρητων παραγωγικών ζώων (αιγοπροβάτων και βοοειδών) με ιδία μέσα (προσωπικό εγκαταστάσεις και εξοπλισμός) του Δήμου Αρταίων»  έδωσε το λόγο στην αρμόδια αντιδήμαρχο κα Γραμματικού, η οποία παίρνοντας το λόγο, έθεσε υπόψη του Συμβουλίου τα πρωτόκολλα παραλαβής ως εξής :

Έχοντας υπόψη :

1. Την παρ. 2, του άρθρου 17, του Ν. 4056/2012 (ΦΕΚ 52/12-3-2012, τεύχος Α΄) σύμφωνα με την οποία : «Οι δήμοι της χώρας υποχρεούνται να μεριμνούν για την περισυλλογή, μεταφορά, φύλαξη, διατροφή και διατήρηση των ανεπιτήρητων παραγωγικών ζώων, μέχρι την ολοκλήρωση των διαδικασιών για την καθ΄ οιονδήποτε τρόπο εκποίηση ή σφαγή ή επιστροφή τους στον ιδιοκτήτη τους».
2. Το γεγονός ότι στο Τμήμα Αγροτικής Ανάπτυξης, της Δ/νσης Ανάπτυξης του Δήμου μας, η οποία είναι και η αρμόδια υπηρεσία, βάσει του νέου Ο.Ε.Υ. (ΦΕΚ 3464/4-10-2017, τ. Β΄) του Δήμου μας, υπηρετεί ένας (1) υπάλληλος με ειδικότητα ΤΕ-Γεωπόνων Φυτικής Παραγωγής, ως Προϊστάμενος του Τμήματος, του οποίου η ειδικότητα δεν δικαιολογεί την ενασχόλησή του με τις αντίστοιχες εργασίες, ενώ το προσωπικό με ειδικότητα ΥΕ-Εργατών Γενικών Καθηκόντων που υπηρετεί στην υπηρεσία Καθαριότητας, δεν επαρκεί για την κάλυψη των αναγκών της υπηρεσίας Καθαριότητας, πόσο μάλλον, για την κάλυψη των αναγκών της περισυλλογής και σίτισης-στάβλισης ανεπιτήρητων ζώων.
3. Ότι στο Δήμο μας δεν υπηρετούν άτομα εκπαιδευμένα και έμπειρα στο χειρισμό παραγωγικών ζώων (παρ. 4, του άρθρου 17, του Ν. 4056/2012).
4. Ότι ο Δήμος μας δεν διαθέτει ιδιόκτητη, μόνιμη, κτηνοτροφική εκμετάλλευση (παρ. 3, του Ν. 4056/2012) και προκειμένου να λειτουργήσει το πρόγραμμα διαχείρισης των ανεπιτήρητων ζώων (αιγοπροβάτων και βοοειδών), ζητά από τον ενδιαφερόμενο κτηνοτρόφο-ανάδοχο των εργασιών σίτισης και στάβλισης, τη διάθεση της δικής του αδειοδοτημένης κτηνοτροφικής εκμετάλλευσης, καθόλη τη διάρκεια της σύμβασης, δεδομένου ότι διαθέτει τους κάτωθι κωδικούς εκμετάλλευσης : EL 3109129 για βοοειδή και EL 31304297 για αιγοπρόβατα, οι οποίοι και θα χρησιμοποιηθούν για τη σήμανση των ζώων που θα περισυλλέγονται, με ειδικά ενώτια.
5. Ότι ο Δήμος μας δεν διαθέτει φορτηγό ανατρεπόμενο, με ειδική ράμπα ανάβασης για τη φόρτωση των ανεπιτήρητων ζώων, ενώ όλα τα φορτηγά διαθέτουν πολύ μεγάλη χωρητικότητα καρότσας, είναι δυσκίνητα σε μικρούς και ανώμαλους δρόμους και χρησιμοποιούνται μόνιμα και συνεχώς για τις χαλικοστρώσεις αγροτικών οδών.
6. Την Κ.Α. 70-6162.001 «Διαχείριση ανεπιτήρητων παραγωγικών ζώων», ποσού 5.000,00€.

**Εισηγούμαστε**

τη σύναψη σύμβασης παροχής των εργασιών περισυλλογής-μεταφοράς, σίτισης- στάβλισης των ανεπιτήρητων παραγωγικών ζώων, λόγω αδυναμίας εκτέλεσης με ιδία μέσα (προσωπικό, εγκαταστάσεις και εξοπλισμός) του Δήμου Αρταίων.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α. Τη σύναψη σύμβασης παροχής των εργασιών περισυλλογής-μεταφοράς, σίτισης- στάβλισης των ανεπιτήρητων παραγωγικών ζώων, λόγω αδυναμίας εκτέλεσης με ιδία μέσα (προσωπικό, εγκαταστάσεις και εξοπλισμός) του Δήμου Αρταίων, διότι:

α) στο Τμήμα Αγροτικής Ανάπτυξης, της Δ/νσης Ανάπτυξης του Δήμου μας, η οποία είναι και η αρμόδια υπηρεσία, βάσει του νέου Ο.Ε.Υ. (ΦΕΚ 3464/4-10-2017, τ. Β΄) του Δήμου μας, υπηρετεί ένας (1) υπάλληλος με ειδικότητα ΤΕ-Γεωπόνων Φυτικής Παραγωγής, ως Προϊστάμενος του Τμήματος, του οποίου η ειδικότητα δεν δικαιολογεί την ενασχόλησή του με τις αντίστοιχες εργασίες, ενώ το προσωπικό με ειδικότητα ΥΕ-Εργατών Γενικών Καθηκόντων που υπηρετεί στην υπηρεσία Καθαριότητας, δεν επαρκεί για την κάλυψη των αναγκών της υπηρεσίας Καθαριότητας, πόσο μάλλον, για την κάλυψη των αναγκών της περισυλλογής και σίτισης-στάβλισης ανεπιτήρητων ζώων.

β) στο Δήμο μας δεν υπηρετούν άτομα εκπαιδευμένα και έμπειρα στο χειρισμό παραγωγικών ζώων (παρ. 4, του άρθρου 17, του Ν. 4056/2012).

γ) ο Δήμος μας δεν διαθέτει φορτηγό ανατρεπόμενο, με ειδική ράμπα ανάβασης για τη φόρτωση των ανεπιτήρητων ζώων, ενώ όλα τα φορτηγά διαθέτουν πολύ μεγάλη χωρητικότητα καρότσας, είναι δυσκίνητα σε μικρούς και ανώμαλους δρόμους και χρησιμοποιούνται μόνιμα και συνεχώς για τις χαλικοστρώσεις αγροτικών οδών.

δ) ο Δήμος μας δεν διαθέτει ιδιόκτητη, μόνιμη, κτηνοτροφική εκμετάλλευση (παρ. 3, του Ν. 4056/2012) και προκειμένου να λειτουργήσει το πρόγραμμα διαχείρισης των ανεπιτήρητων ζώων (αιγοπροβάτων και βοοειδών), ζητά από τον ενδιαφερόμενο κτηνοτρόφο-ανάδοχο των εργασιών σίτισης και στάβλισης, τη διάθεση της δικής του αδειοδοτημένης κτηνοτροφικής εκμετάλλευσης, καθόλη τη διάρκεια της σύμβασης, δεδομένου ότι διαθέτει τους κάτωθι κωδικούς εκμετάλλευσης : EL 3109129 για βοοειδή και EL 31304297 για αιγοπρόβατα, οι οποίοι και θα χρησιμοποιηθούν για τη σήμανση των ζώων που θα περισυλλέγονται, με ειδικά ενώτια.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 132/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**