

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 151/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 7ΑΥΛΩΨΑ-ΔΕ5** | **«Έγκριση επιπλέον Υπηρεσιών για τους Δημότες μας από το Κέντρο Πρόληψης για την Υγεία του Δήμου (ΚΕΠ Υγείας)»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 11ο έκτακτο θέμα της ημερήσιας διάταξης «Έγκριση επιπλέον Υπηρεσιών για τους Δημότες μας από το Κέντρο Πρόληψης για την Υγεία του Δήμου (ΚΕΠ Υγείας)» έδωσε το λόγο στην αρμόδια αντιδήμαρχο κα Κουτρούμπα, η οποία έθεσε υπόψη του Συμβουλίου τα εξής:

Έχοντας υπόψη την αριθμ. 8/2016 απόφαση του Δημοτικού Συμβουλίου σχετικά με την «Δημιουργία ΚΕΠ Υγείας στο Δήμο μας και ετήσια συντήρηση για το Λογισμικό του Κέντρου Πρόληψης για την Υγεία (ΚΕΠ Υγείας)» προτείνεται από το Εθνικό Διαδημοτικό Δίκτυο Υγιών Πόλεων η παροχή επιπλέον υπηρεσιών.

Η αρχική συνδρομή (κόστους 500€ +ΦΠΑ), περιλαμβάνει την αναγκαία συντήρηση του λογισμικού όσο και ένα σύνολο υπηρεσιών από την Κεντρική Δομή του ΕΔΔΥΠ για την οργάνωση προληπτικών εξετάσεων και τη συμβουλευτική βάσει των πρωτοκόλλων υγείας του Παγκόσμιου Οργανισμού Υγείας.

Επιπλέον των ανωτέρω προτείνονται οι εξής υπηρεσίες:

1. Δυνατότητα επικοινωνίας με τους Δημότες, εκτός από email, μέσω SMS. Προβλέπεται αρχικό πακέτο 1.000 SMS. Αρχειοθετώντας το κινητό τηλέφωνο των δημοτών, το λογισμικό θα μπορεί να ενημερώνει με την αποστολή SMS, (π.χ για όσους δεν έχουν e-mail) τους δημότες μας, για την επανάληψη της προληπτικής τους εξέτασης ή οποιαδήποτε άλλη πληροφορία.
2. Παραμετροποίηση του λογισμικού προγράμματος ή τροποποιήσεις αυτού δηλαδή κατασκευή νέων καρτελών ή τροποποίηση ήδη υπαρχουσών καρτελών σύμφωνα με τις ανάγκες των δημοτών.
3. Κάλυψη για οποιαδήποτε μεγάλη εισροή δημοτών στο σύστημα. Σημειώνεται ότι σε περίπτωση μεγάλης εισροής χρηστών είναι άμεσα αναγκαία η συνολική αναβάθμιση της χωρητικότητας της βάσης δεδομένων.
4. Ανάπτυξη προγραμμάτων εκτός πρωτοκόλλων του Π.Ο.Υ:

* Παροχή χειριστικών διευκρινήσεων σε όλα τα επίπεδα λειτουργίας του ΚΕΠ Υγείας
* Εγκατάσταση νέων εκδόσεων των εφαρμογών και την κωδικοποίηση για την εισαγωγή δεδομένων
* Παροχή συμβουλών για την αντιμετώπιση προβλημάτων που σχετίζονται με την χαρτογράφηση των παροχών.
* Κατασκευή πρόσθετων επικοινωνιακών εργαλείων (πχ video, power point κτλ) και τη σχεδίαση εντύπων (π.χ αφίσες, φυλλάδια, προσκλήσεις)
* Απεριόριστη τηλεφωνική πρόσβαση και εκπαίδευση στις υπηρεσίες στο help desk κατά τη διάρκεια των εργάσιμων ημερών και ωρών.

Το επιπλέον κόστος αυτών των υπηρεσιών ανέρχεται σε 500,00€ + ΦΠΑ το χρόνο. Επομένως το συνολικό ποσό της ετήσιας συνδρομής θα ανέρχεται πλέον στα 1.000,00€+ΦΠΑ. Σχετική πίστωση έχει προβλεφθεί στον ΚΑ εξόδων 15-6142.002 «Ετήσια υποστήριξη-συντήρηση συστήματος λογισμικού για την λειτουργία ΚΕΠ Υγείας στον Δήμο Αρταίων» .

  Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.                                

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84, και την εισήγηση

**ΑΠΟΦΑΣΙΖΕI ΟΜΟΦΩΝΑ**

Α. Την Έγκριση επιπλέον Υπηρεσιών για τους Δημότες μας από το Κέντρο Πρόληψης για την Υγεία του Δήμου (ΚΕΠ Υγείας) ως εξής:

1. Δυνατότητα επικοινωνίας με τους Δημότες, εκτός από email, μέσω SMS. Προβλέπεται αρχικό πακέτο 1.000 SMS. Αρχειοθετώντας το κινητό τηλέφωνο των δημοτών, το λογισμικό θα μπορεί να ενημερώνει με την αποστολή SMS, (π.χ για όσους δεν έχουν e-mail) τους δημότες μας, για την επανάληψη της προληπτικής τους εξέτασης ή οποιαδήποτε άλλη πληροφορία.
2. Παραμετροποίηση του λογισμικού προγράμματος ή τροποποιήσεις αυτού δηλαδή κατασκευή νέων καρτελών ή τροποποίηση ήδη υπαρχουσών καρτελών σύμφωνα με τις ανάγκες των δημοτών.
3. Κάλυψη για οποιαδήποτε μεγάλη εισροή δημοτών στο σύστημα. Σημειώνεται ότι σε περίπτωση μεγάλης εισροής χρηστών είναι άμεσα αναγκαία η συνολική αναβάθμιση της χωρητικότητας της βάσης δεδομένων.
4. Ανάπτυξη προγραμμάτων εκτός πρωτοκόλλων του Π.Ο.Υ:

* Παροχή χειριστικών διευκρινήσεων σε όλα τα επίπεδα λειτουργίας του ΚΕΠ Υγείας
* Εγκατάσταση νέων εκδόσεων των εφαρμογών και την κωδικοποίηση για την εισαγωγή δεδομένων
* Παροχή συμβουλών για την αντιμετώπιση προβλημάτων που σχετίζονται με την χαρτογράφηση των παροχών.
* Κατασκευή πρόσθετων επικοινωνιακών εργαλείων (πχ video, power point κτλ) και τη σχεδίαση εντύπων (π.χ αφίσες, φυλλάδια, προσκλήσεις)
* Απεριόριστη τηλεφωνική πρόσβαση και εκπαίδευση στις υπηρεσίες στο help desk κατά τη διάρκεια των εργάσιμων ημερών και ωρών.

Β.- Το επιπλέον κόστος αυτών των υπηρεσιών ανέρχεται σε 500,00€ + ΦΠΑ το χρόνο. Επομένως το συνολικό ποσό της ετήσιας συνδρομής θα ανέρχεται πλέον στα 1.000,00€+ΦΠΑ. Σχετική πίστωση έχει προβλεφθεί στον ΚΑ εξόδων 15-6142.002 «Ετήσια υποστήριξη-συντήρηση συστήματος λογισμικού για την λειτουργία ΚΕΠ Υγείας στον Δήμο Αρταίων»

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.151/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**