

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 150/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6ΤΠ0ΩΨΑ-21Τ** | **«Αδυναμία εκτέλεσης με ίδια μέσα της εργασίας: «Πλύσιμο κοινοχρήστων χώρων»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 10ο έκτακτο θέμα της ημερήσιας διάταξης «Αδυναμία εκτέλεσης με ίδια μέσα της εργασίας: «Πλύσιμο κοινοχρήστων χώρων» έδωσε το λόγο στον αρμόδιο αντιδήμαρχο κ. Βλάχο , ο οποίος έθεσε υπόψη του Συμβουλίου τα εξής:

Η Διεύθυνση Καθαριότητας προτίθεται να προβεί στο πλύσιμο κοινοχρήστων χώρων (πάρκινγκ, πλατειών, προαύλιων χώρων σχολείων και εκκλησιών κ.λ.π.), καθώς και δρόμων, πεζοδρόμων και πεζοδρομίων, για την διατήρηση της καθαριότητας και του ευπρεπισμού της πόλης. Για τις εργασίες αυτές θα χρειαστούν δύο (2) ειδικά υδροφόρα οχήματα πλύσης με καταβρεχτήρα και πλυστικό μηχάνημα υψηλής πίεσης:

* Ένα μεγάλο με δεξαμενή νερού χωρητικότητας 18 m3, για μεγάλες επιφάνειες και
* Ένα μικρό με δεξαμενή νερού χωρητικότητας 2 m3, το οποίο θα χρησιμοποιηθεί για το πλύσιμο σε στενούς δρόμους, πεζοδρόμους και πλατείες όπου η πρόσβαση του μεγάλου δεν είναι εφικτή.

Επειδή:

α) Ο Δήμος Αρταίων δεν διαθέτει υδροφόρο όχημα με καταβρεχτήρα και πλυστικό μηχάνημα υψηλής πίεσης και

β) Για λόγους δημόσιας υγιεινής, οι δημόσιοι χώροι πρέπει να διατηρούνται καθαροί και ειδικά τους θερινούς μήνες που αυξάνεται η επισκεψιμότητα των κοινοχρήστων χώρων, διενεργούνται υπαίθριες εκδηλώσεις κ.λπ.

**Εισηγούμαστε**

1. Την αδυναμία εκτέλεσης της εργασίας «Πλύσιμο κοινοχρήστων χώρων» με ιδία μέσα και

2. Την εκτέλεση της εργασίας από ιδιώτη εργολάβο (εξωτερικό συνεργάτη) με τη διαδικασία της απευθείας ανάθεσης (Άρθρο 118 παρ. 1 του Ν. 4412/2016).

  Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.                                

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84, την εισήγηση και γενομένης ψηφοφορίας κατά την οποία ο κ. Ξυλογιάννης δήλωσε ΠΑΡΩΝ

**ΑΠΟΦΑΣΙΖΕI ΚΑΤΑ ΠΛΕΙΟΨΗΦΙΑ**

Α. Την αδυναμία εκτέλεσης της εργασίας «Πλύσιμο κοινοχρήστων χώρων» με ιδία μέσα διότι:

1) Ο Δήμος Αρταίων δεν διαθέτει υδροφόρο όχημα με καταβρεχτήρα και πλυστικό μηχάνημα υψηλής πίεσης και

2) Για λόγους δημόσιας υγιεινής, οι δημόσιοι χώροι πρέπει να διατηρούνται καθαροί και ειδικά τους θερινούς μήνες που αυξάνεται η επισκεψιμότητα των κοινοχρήστων χώρων, διενεργούνται υπαίθριες εκδηλώσεις κ.λπ.

Β.- Την εκτέλεση της εργασίας από ιδιώτη εργολάβο (εξωτερικό συνεργάτη) με τη διαδικασία της απευθείας ανάθεσης (Άρθρο 118 παρ. 1 του Ν. 4412/2016).

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.150/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**