

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 134/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6Β4ΓΩΨΑ-ΞΓΔ** | **«Αδυναμία εκτέλεσης της υπηρεσίας «Εργασίες**  **στεγανοποίησης Δημοτικών κτιρίων»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 32ο τακτικό θέμα της ημερήσιας διάταξης «Αδυναμία εκτέλεσης της υπηρεσίας «Εργασίες στεγανοποίησης Δημοτικών κτιρίων» έδωσε το λόγο στον αρμόδιο αντιδήμαρχο κ. Πανέτα, ο οποίος παίρνοντας το λόγο, έθεσε υπόψη του Συμβουλίου τα εξής :

**Α.** Η εργασία του θέματος περιλαμβάνει τη συντήρηση της υπάρχουσας μόνωσης η την κατασκευή εκ νέου μόνωσης σε επιφάνειες από σκυρόδεμα, ανάλογα με τις απαιτήσεις σε διάφορα Δημοτικά κτίρια.

Για το σκοπό αυτό πρέπει να γίνει η προμήθεια του ασφαλτόπανου, της ρητίνης, του ασφαλτικού γαλακτώματος, της μαστίχης και γενικά όλων των υλικών που απαιτούνται για τις παραπάνω εργασίες, και στη συνέχεια να εκτελεστούν οι εργασίες καθαρισμού των επιφανειών και τοποθέτησης των παραπάνω υλικών σύμφωνα με τις προδιαγραφές του κάθε υλικού από εξειδικευμένο συνεργείο, για την πλήρη αποπεράτωση των εργασιών.

Από τα παραπάνω γίνεται εύκολα αντιληπτό, ότι πρόκειται για εργασία που χρειάζεται εξειδικευμένο προσωπικό για την εκτέλεσή της και συνεπώς δεν μπορεί να πραγματοποιηθεί από τους υπάλληλους που απασχολεί ο Δήμος ήτοι : Ζαχάρης Δημήτρης, Βαρέλης Αργύρης, και Κατσαούνος Παντελής που είναι εργάτες και Χαρίσης Θοδωρής που είναι υδραυλικός και δεν έχουν εξειδίκευση στο παραπάνω αντικείμενο.

**Β.** Αντικείμενο της παρεχόμενης εργασίας, διάρκεια και περιοχή εκτέλεσης της.

Η παρούσα μελέτη αναφέρεται στις εργασίες συντήρησης - κατασκευής εν νέου των εργασιών που χρειάζονται για τις μονώσεις σε διάφορα Δημοτικά κτίρια.

Συνολικά η διάρκεια των εργασιών προβλέπεται να είναι 6 μήνες.

Η εργασία θα εκτελεσθεί στη Δ.Ε. Αρταίων.

Κατόπιν των ανωτέρω το Δημοτικό Συμβούλιο καλείται να αποφασίσει για την αδυναμία εκτέλεσης της παραπάνω εργασίας «Εργασίες στεγανοποίησης Δημοτικών κτιρίων» του Δήμου με ίδια μέσα.

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη τον Ν.3463/06, Ν.3852/10 και την εισήγηση

**ΑΠΟΦΑΣΙΖΕΙ  ΟΜΟΦΩΝΑ**

Α.- Την αδυναμία εκτέλεσης της υπηρεσίας με τίτλο ««Εργασίες στεγανοποίησης Δημοτικών κτιρίων» διότι, χρειάζεται εξειδικευμένο προσωπικό για την εκτέλεσή της και συνεπώς δεν μπορεί να πραγματοποιηθεί από τους υπάλληλους που απασχολεί ο Δήμος που είναι εργάτες και υδραυλικός και δεν έχουν εξειδίκευση στο παραπάνω αντικείμενο.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ. 134/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**