

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ 9/2018 ΣΥΝΕΔΡΙΑΣΗΣ**

|  |  |
| --- | --- |
| **Αριθ. Απόφασης: 141/2018** | **ΠΕΡΙΛΗΨΗ ΘΕΜΑΤΟΣ** |
| **ΑΔΑ: 6Γ4ΥΩΨΑ-ΝΦΧ** | **«Κατάθεση πάγιας προκαταβολής σε λογαριασμό**  **του Δήμου και ορισμός υπεύθυνου κίνησης**  **λογαριασμού»** |

Στην Άρτα σήμερα την δωδεκάτη (12η) του μηνός Μαρτίου του έτους 2018 ημέρα Δευτέρα και ώρα 18.30, το Δημοτικό Συμβούλιο του Δήμου Αρταίων συνήλθε σε δημόσια συνεδρίαση στην αίθουσα συνεδριάσεων του Δημοτικού Συμβουλίου στο Δημοτικό κατάστημα, ύστερα από την με αριθμό πρωτ. 5845/8-3-2018πρόσκληση του προέδρου, η οποία επιδόθηκε και δημοσιεύθηκε νόμιμα, σύμφωνα με τις διατάξεις του άρθρου 67 του  παρ 5 του Ν.3852/2010.

Παρόντος του κ. Δημάρχου Χρήστου Τσιρογιάννη, διαπιστώθηκε από τον Πρόεδρο νόμιμη απαρτία δεδομένου ότι σε σύνολο 33 μελών παρευρέθησαν στη συνεδρίαση ονομαστικά οι :

**Παρόντες Δημοτικοί Σύμβουλοι**

|  |  |
| --- | --- |
| 1. Λώλος Ανδρέας Πρόεδρος 2. Πατήλας Κωνσταντίνος 3. Τράμπας Κωνσταντίνος 4. Πανέτας Γεώργιος 5. Χαρακλιάς Κωνσταντίνος 6. Ζέρβας Κων/νος 7. Σιαφάκας Χριστόφορος 8. Λιόντος Νικόλαος 9. Σφήκας Δημήτριος 10. Κουτρούμπα Άννα-Μαρία 11. Κοτσαρίνης Μιχαήλ | 1. Λιλής Γεώργιος 2. Γραμματικού-Παπατσίμπα Θεανώ 3. Βλάχος Μιχαήλ 4. Στασινός Παύλος 5. Κοσμάς Ηλίας 6. Παπαλέξης Ιωάννης 7. Βασιλάκη-Μητρογιώργου Βικτωρία 8. Βλάρας Γρηγόριος 9. Κιτσαντά Ευαγγελίτσα 10. Ξυλογιάννης Άγγελος |

**Απουσίαζαν**, αν και κλήθηκαν νόμιμα οι Δημ. Σύμβουλοι: Μπαλάγκας Γεώργιος, Παπάζογλου Χαράλαμπος, Νταλάκας Δημήτριος, Καραγεώργος Γεώργιος, Μιλτιάδους Γεώργιος, Παπαμιχαήλ Κων/νος, Ζυγουβέλης Παναγιώτης, Ντέμσια Αικατερίνη, Κατσαντούλα Αναστασία, Παπακίτσος Στέφανος, Παπαιωάννου Κωνσταντίνος και Πετανίτης Δημήτριος

Στη συνεδρίαση παραβρέθηκαν οι Πρόεδροι της Δημ. Κοινότητας Αρταίων και των Τοπ. Κοινοτήτων Πιστιανών και Ρόκκα. Οι υπόλοιποι Πρόεδροι δεν παραβρέθηκαν αν και νόμιμα κλήθηκαν.

Στη συνεδρίαση παραβρέθηκαν ο Γενικός Γραμματέας του Δήμου κ. Σερβετάς Ηλίας και ο υπάλληλος του Δήμου κ. Θεόδωρος Ντέμσιας για την τήρηση των πρακτικών.

Ομόφωνα το Δημοτικό Συμβούλιο αποφάσισε για την συζήτηση δεκαπέντε (15) έκτακτων θεμάτων, τα οποία συζητήθηκαν στο τέλος της συνεδρίασης.

Ομόφωνα το Δημοτικό Συμβούλιο αποφάσισε για την αλλαγή της σειράς συζήτησης των θεμάτων της ημερήσιας διάταξης ως εξής: το θέμα με αριθ. 34 συζητήθηκε 7ο, το θέμα με αριθ. 35 συζητήθηκε 8ο ,το θέμα με αριθ. 36 συζητήθηκε 9ο και το θέμα με αριθ. 37 συζητήθηκε ως 10ο .

Ομόφωνα το Δημοτικό Συμβούλιο ενέκρινε ψήφισμα που κατέθεσε ο Σύλλογος Συζύγων Θανόντων και αφορά «Συντάξεις λόγω Θανάτου»

Ο κ. Κοσμάς αποχώρησε πριν τη συζήτηση των θεμάτων της ημερήσιας διάταξης. Ο κ. Στασινός αποχώρησε μετά τη συζήτηση του 1ου τακτικού θέματος. Ο κ. Βλάρας αποχώρησε μετά τη συζήτηση του 6ου τακτικού θέματος. Η κα Κιτσαντά αποχώρησε μετά τη συζήτηση του 10ου τακτικού θέματος (αναφέρεται ως 37ο στην πρόσκληση).

Ο Πρόεδρος κήρυξε την έναρξη της συνεδρίασης και εισηγούμενος το 1ο έκτακτο θέμα της ημερήσιας διάταξης «Κατάθεση πάγιας προκαταβολής σε λογαριασμό του Δήμου και ορισμός υπεύθυνου κίνησης λογαριασμού» έδωσε το λόγο στον αρμόδιο αντιδήμαρχο κ. Σιαφάκα ο οποίος παίρνοντας το λόγο είπε:

Με το άρθρο 173 του Ν.3463/2006 ορίζεται ότι:

Με απόφαση της οικονομικής επιτροπής παρέχεται πάγια προκαταβολή σε βάρος του σχετικού κωδικού αριθμού του προϋπολογισμού. Με την απόφαση αυτή ορίζονται:

α) Οι δαπάνες που θα αντιμετωπισθούν από την πάγια προκαταβολή και το ύψος τους, στα όρια των πιστώσεων που έχουν εγγραφεί στους οικείους κωδικούς αριθμούς του προϋπολογισμού.

β)Το ποσό της προκαταβολής, που δεν μπορεί να υπερβαίνει για τις κοινότητες πληθυσμού μέχρι δύο χιλιάδες (2.000,00) κατοίκους το ποσό των χιλίων (1.000,00) ευρώ, ενώ για τις υπόλοιπες κοινότητες και τους δήμους με πληθυσμό μέχρι δέκα χιλιάδες (10.000) κατοίκους το ποσό των δύο χιλιάδων ευρώ (2.000,00). Για δήμους με πληθυσμό από δέκα χιλιάδες έναν (10.001) μέχρι τριάντα χιλιάδες (30.000) κατοίκους το ποσό αυτό δεν μπορεί να υπερβαίνει τις τέσσερις χιλιάδες ευρώ(4.000,00) και για τους δήμους άνω των τριάντα χιλιάδων και ενός (30.001) κατοίκων το ποσό των έξι χιλιάδων ευρώ (6.000,00).

γ) Ο δημοτικός ή κοινοτικός υπάλληλος, στο όνομα του οποίου θα εκδοθεί το ένταλμα και ο οποίος θα ενεργεί τις πληρωμές σύμφωνα με έγγραφες εντολές του δημάρχου ή του προέδρου της κοινότητας.

Για τη διαχείριση και απόδοση της πάγιας προκαταβολής από τον υπόλογο, ισχύουν τα αναφερόμενα στο άρθρο 173 του Ν.3463/2006 και τις διατάξεις του Β.Δ. της 11-5/15-6*-*59 «Περί οικονομικής Διοίκησης και Λογιστικού των Δήμων και Κοινοτήτων» και ειδικότερα τα άρθρα 32, 33, 34 35 και 37, στο αρθ. 39 του Ν. 4483/2017 καθώς και στο Π.Δ.113/2010 περί ανάληψης υποχρέωσης.

Με το άρθρο 37 του β.δ. 17/5/15.6.1959 (Α΄ 114) προβλέπεται ότι τα χρηματικό ένταλμα της πάγιας προκαταβολής, εφόσον δεν χρησιμοποιείται αµέσως, κατατίθεται από τον υπόλογο στην Εθνική Τράπεζα της Ελλάδος ή στο Ταχυδροµικό Ταµιευτήριο. Εντούτοις, από την εφαρµογή των παραπάνω διατάξεων, καθώς και από τις πρόσφατες νοµοθετικές διατάξεις για τις τραπεζικές συναλλαγές προέκυψαν προβλήματα στη διαχείριση της πάγιας προκαταβολής από τους κατά νόµο υπολόγους. Τα προβλήματα αυτά συνίστανται κυρίως στο ότι:

α) Το Ταχυδρομικό Ταμιευτήριο έχει περιέλθει στην EUROBANK, η οποία δεν έχει υποκαταστήματα σε όλες τις έδρες των δήµων.

β) Η κατάθεση του ποσού της πάγιας προκαταβολής γίνεται σε προσωπικό τραπεζικό λογαριασµό του υπολόγου και, για το λόγο αυτό, δεν εμπίπτει στους ακατάσχετους λογαριασµούς, µε αποτέλεσµα, σε περίπτωση προσωπικής οφειλής, να κατάσχεται µέρος ή όλο το ποσό της πάγιας προκαταβολής που παρέχεται για συγκεκριµένες δαπάνες, που σχετίζονται µε τις αρµοδιότητες των υπολόγων.

γ) Σε περίπτωση θανάτου του υπολόγου διαχειριστή ο οικείος δήµος δεν µπορεί να αναζητήσει τα ποσά που έχει καταβάλλει, µε αποτέλεσµα τη δικαστική διεκδίκηση τους από τους κληρονόµους του θανόντος ή άλλους δικαιούχους όπως ελληνικό δηµόσιο, τράπεζες, κ.λπ..

Με την υπ’ αριθ. 108/2018 απόφαση της Οικονομικής Επιτροπής συστήθηκε πάγια προκαταβολή και ορίστηκε υπόλογος/διαχειριστής ο δημοτικός υπάλληλος Ιωάννης Πάνου.

Με σχετική πρότασή του ο υπόλογος διαχειριστής προτείνει ως πιστωτικό ίδρυμα την τράπεζα Πειραιώς, που είναι εποπτευόμενη από την Τράπεζα της Ελλάδος, στην οποία προτείνεται να τηρηθεί λογαριασμός ειδικού σκοπού στο όνομα του Δήμου, προκειμένου να κατατεθεί το ποσό της πάγιας προκαταβολής.

Με βάση τα παραπάνω προτείνω, το άνοιγμα λογαριασμού ειδικού σκοπού στο όνομα του Δήμου Αρταίων στην τράπεζα Πειραιώς, προκειμένου να κατατεθεί το ποσό της πάγιας προκαταβολής, καθώς επίσης και τον ορισμό του υπεύθυνου κίνησης του εν λόγω λογαριασμού

Στη συνέχεια ο Πρόεδρος έδωσε το λόγο στους κ.κ. Δημοτικούς Συμβούλους οι οποίοι τοποθετήθηκαν σχετικά με το θέμα. Οι απόψεις αυτών και οι όποιες τυχόν αντιρρήσεις των, κατεγράφησαν αναλυτικά στα απομαγνητοφωνημένα πρακτικά. Ακολούθως ο Πρόεδρος κάλεσε το Δημοτικό Συμβούλιο να αποφασίσει σχετικά.

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη διατάξεις του ΔΚΚ 3463/2006, Ν.1418/84, την εισήγηση και γενομένης ψηφοφορίας κατά την οποία ο κ. Ξυλογιάννης δήλωσε ΠΑΡΩΝ

**ΑΠΟΦΑΣΙΖΕI ΚΑΤΑ ΠΛΕΙΟΨΗΦΙΑ**

Α. Το άνοιγμα λογαριασμού ειδικού σκοπού στο όνομα του Δήμου Αρταίων, στην τράπεζα Πειραιώς, προκειμένου να κατατεθεί το ποσό της πάγιας προκαταβολής, με διαχειριστή τον υπάλληλο του Δήμου Αρταίων Ιωάννη Πάνου του Γεωργίου με Αριθμό Αστ. Ταυτότητας Χ749947 και Αριθμό Φορ. Μητρώου 118803883.

Β.- Την έκδοση κωδικών e-banking με χρήστη τον Ιωάννη Πάνου του Γεωργίου ο οποίος θα διαχειρίζεται μέσω της εφαρμογής τον λογαριασμό που θα εκδοθεί γι αυτό το σκοπό.

Γ.- Οι υπόλοιποι χρήστες Αθηνά Παλαιοδήμου , Γεωργία Μπέκιου και Ζωή Παλιούρα δεν θα έχουν πρόσβαση σ’ αυτό το λογαριασμό.

Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθ.141/2018**

**Ο ΠΡΟΕΔΡΟΣ Δ.Σ.**

**ΑΝΔΡΕΑΣ ΛΩΛΟΣ**

**ΑΚΡΙΒΕΣ ΑΝΤΙΓΡΑΦΟ**

**Άρτα αυθημερόν**

**Ο Υπεύθυνος Γραφείου**

**Θόδωρος Ντέμσιας**